open-index/open-wikipedia-markdown huggingface dataset:
နီတိကျမ်းလာ သံချိုကဗျာ

**နီတိကျမ်းလာ သံချိုကဗျာ** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
၁၂၂၅ ခုနှစ်လောက်တွင် ဦးကျော်လှ မန္တလေးမြို့သို့ရောက်လာကာ အချို့သော သဘင်သည်များက တောသားအကောင်လေး ဘာစာရေးတတ်မှာလဲ မင်းတို့ တောအရပ်ကိုသာ ပြန်၍ ပြေးပြီး သင့်သလို အသက်မွေးချေ။ မြို့ကြီးပြကြီးများ၌ ကပြရန်မှာ အလွန်ဝန်လေးခက်ခဲကြောင်း ပြောဆိုကြသဖြင့် တောသားမြို့သား ကြီးသည်ငယ်သည်မှာ ပဓာနမဟုတ်၊ ပညာသာ ပဓာန ဖြစ်ကြောင်းကို ချက်ချင်းဖွဲ့ဆိုသော သံချိုကဗျာ ဖြစ်သည်။

## နီတိကျမ်းလာ သံချိုကဗျာ

ဌာနေဌာနေနှင့် ပဏ္ဍိတေမရှိကြောင်း၊ ထုံးဟောင်းပါဌ်တော်တန်းခဲ့မယ် ကျမ်းနီတိ စာအလာ။

ဝနေနော် ဝနေပြောသော်လဲ၊ တောဆိုလျှင် မည်ကာပ၊ ပဏ္ဍုတေ စန္ဒကူးပေါက်ဘူးဗျ ဧကန်သာ။

ကျေးတောနေမြစ်နား၊ မြို့သားပင်ဖြစ်လေပြီးသော်လဲ၊ ကြီးသူနှင့် ငယ်သူမှာ ပညာသာ အကြောင်း။

သိန်းဒေဝန်း ကာမိန်းတို့ ယင်းအပေါ်၊ မင်းမဟော်ထုံးကဲ့သို့၊ နိဂုံးရွာသိန်က သုခမိန်ဂုဏ်၊ ရောင်လွန်းသော်ကြောင့်၊ ခုထက်တိုင် ဇမ္ဗုကျွန်းမှာ၊ ထွန်းရစ်စကောင်း။

## ခက်ဆစ်
၁။ ပဏ္ဍုတေ = လောကနီတိကျမ်း အဆိုရဆိုလျှင် ပဗ္ဗတေဟု ရှိသင့်သည်။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် ပေးခဲ့ခြင်း မဟုတ်ပါ။ သင့်တော်မည်ထင်သော ခေါင်းစဉ်ကို ပေးထားခြင်း ဖြစ်သည်။

## ကိုးကား
ရွှေဘိုဟောင်းနှင့် ရေညိုချောင်း

**ရွှေဘိုဟောင်းနှင့် ရေညိုချောင်း** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
## ရွှေဘိုဟောင်းနှင့် ရေညိုချောင်း

စနဲတတောင် မလွဲအောင် ပုံသေဆိုတဲ့၊ ပြည်ဗဟို ရွှေဘိုမြောက်သို့၊ ရေရောက်ချိန် မတန်သေးချေထင့်၊ ကြံတွေးကာ မျှော်လို့စစ်လျှင်ဖြင့်၊ လေးနှစ်လောက်ကြာခဲ့ပြီ။

သက္ကရာဇ်ကယ်က၊ အသစ်တခါကူးလို့၊ နှစ်ဦးပေါ် နွေအနှောင်းမတော့၊ မူးချောင်းဖောက်ကာ စမ်းချေတော့၊ တာလမ်းမှာ ပြွန်ကတုတ်တွေနှင့်၊ ယင်းအခြေအင်္ဂတေသုတ်ပါလို့၊ ခင်းငွေအုတ်စီ။

ကျိန်းသတ္တာခုနစ်နှင့်၊ ရှစ်ခုတာခါကျတော့၊ ပါပ ကုန်သူရဇ္ဇောတဲ့၊ ခေတ်ဟောပုံဓာတ်အပြောင်းမို့၊ သျှောင်စောင်းပုလွေတိုတိုနှင့်၊ ပြေဗဟို ရွှေဘိုမြောက်ကယ်က၊ ရေပေါက်မှာထိုင်လို့ငေးတော့၊ မလေးမေကညာတို့၊ ရွှေနံ့သာကြိုင်ကြိုင်နှင့်၊ စံပယ်ခိုင် လည်တိုင်လှည့်မိအောင်၊ ကမ်းကြည့်တော့ တဖက်ဆည် လက်ဆယ်လီမျှောက်ချီး။

ကြိုနှင့်ပါပျိုကညာတို့၊ မြန်မာမှာ သာသာနာငွေ့ရယ်နှင့်၊ လစေ့လျှင်နှုတ်ငုံဖွားပါလိမ့်၊ ပုဏ္ဏားအိုရှောင်တခင်ပ၊ သားလိုချင်တပါးတပုံကြည့်ပြန်တော့၊ ငိုမည့်ဟန်အသံကြားပြီဟု၊ ပြန်သွားကာလူးလာခတ်လေသို့၊ မရပ်နိုင် မတည်ပြုကြနှင့်၊ ရှစ်ခုပေါ်ဓာတ်ကို မျှောက်လိုက်တော့၊ အလောင်းတော်ပရမေ၊ ခေါင်းပေါ်ပုလွေရောက်ပါလိမ့်မယ်၊ မြောင်းဖောက်အပြီး။

## ခက်ဆစ်
၁။ စနဲ = စံနည်း၊ နတ်တို့က ညွှန်ပြပြောဆိုသော စကား။

၂။ တဘောင် = ခလေးသဘင်သည် သူရူးတို့ဆိုကြသော ကဗျာသီချင်း။

၃။ ကျိန်း = ကိန်း၊ တွက်ယူပုံနည်းစနစ်။

၄။ ပါပ = ပါပကိန်း။

၅။ သူရဇ္ဇော = သူရဇ္ဇကိန်း။

၆။ ပရမေ = မြတ်သော။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် ပေးခဲ့ခြင်း မဟုတ်ပါ။ သင့်တော်မည်ထင်သော ခေါင်းစဉ်ကို ပေးထားခြင်း ဖြစ်သည်။

## ကိုးကား
အတင့်ရဲမလာနှင့်

**အတင့်ရဲမလာနှင့်** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
## အတင့်ရဲမလာနှင့်

ဥပဒေအရင်ဆင့်ပုံက၊ ပင်မြင့်မှာ ထန်းရည်တက်သူတို့၊ တခွက်ရည် တပြူပြူ၊ တမြူလောက်ကသာဖြင့်၊ ထန်းဆရာ ဝမ်းစာလောက်စေတော့၊ ဖမ်းမှုပေါက်ပြစ်မရှာ။

မကုန်နိုင်ဘုံဆိုင် ခင်းရာက၊ တပုလင်းငယ် တလမယ်လောက်ငဲ့ပြင်၊ အများလူတကာ တဖလားသာလို့ မသောက်စေနှင့်၊ စားသောက်ပုံယစ်ကာမူးလို့ ဟစ်ကျူးကျော်လွန် အောင်ဆဲရင်ဖြင့်၊ ထောင်ထဲဝယ် ခေါင်းတုံးဆံပင်ဖြတ်မတဲ့၊ ရုံးနောက်ထပ်စာ။

ရွှေထန်းဖို ရည်ချိုတဲခဲ့လို့၊ ထိုပွဲမှာ အသဲညှာက ပွက်ချည်ထင့်၊ လဲရက်နှင့် သူ့ခမြာ၊ ရှုစရာမကောင်း။

နတ်မင်းရွာ တာဝတိန်က၊ အသူရိန် ရှင်နတ်ကြမ်းကဲ့သို့၊ ဗိုလ်သန်းအုပ်ရက်သားနဲ့၊ လက်ကြားကို ယိုမကျတန်ုဘု၊ ငိုရအောင် ဒုတ်ဒဏ်ပေးသည့်ပြင်၊ ရန်ပြေကာ မကြေအေးရင်၊ ခွေးသေကို ဠင်းတဆွဲသည့်နှယ်၊ မူးသူကို ဒူးကူလို့ တဲမည်ကြောင့်၊ ဝင့်စရာ အတင့်လာလို့ မရဲကြနှင့် ပွဲကြည့်အပေါင်း။

## ခက်ဆစ်
၁။ ဘုံဆိုင် = ထန်းရည်အရက် ရောင်းသောဆိုင်။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် ပေးခဲ့ခြင်း မဟုတ်ပါ။ သင့်တော်မည်ထင်သော ခေါင်းစဉ်ကို ပေးထားခြင်း ဖြစ်သည်။

## ကိုးကား
စတီဖင် ချောင်

**စတီဖင် ချောင်** (, **Chow Sing-Chi** ၁၉၆၂ ဇွန် ၂၂) သည် ဟောင်ကောင် ရုပ်ရှင်သရုပ်ဆောင်၊ ဒါရိုက်တာနှင့် ဟာသ ရုပ်ရှင်သရုပ်ဆောင်ဖြစ်ပြီး
တရုတ် နိုင်ငံရေးအကြံပေးတစ်ယောက်လည်း ဖြစ်သည်။ ချောင်သည် TVB ရုပ်သံလွှင့်ဌာနတွင် 
ဧည်သည်သရုပ်ဆောင်အဖြစ် ပါဝင်သရုပ်ဆောင်ခဲ့သည်။ 
သူသည် ၁၉၈၂ တွင် TVB ရုပ်ရှင်သင်တန်းကို အောင်မြင်ခဲ့သည်။ 
*430 Space Shuttle* ဟူသော ကလေးပညာပေး တီဗီအစီစဉ်တွင် အောင်မြင်မှု ရလာခဲ့သည်။ 
၁၉၈၇ ခုနှစ်တွင် *Final Justice* ဇာတ်ကားဖြင့် အကောင်းဆုံး အမျိုးသားရုပ်ရှင်ဆု Golden Horse Award ကို ရရှိခဲ့သည်။
၂၀၀၁ ခုနှစ်တွင် *Shaolin Soccer* ကဲ့သို့သော ဟာသဇာတ်ကားများဖြင့် ချောင်သည် နာမည်ကြီးလာခဲ့သည်။ ယင်းဇာတ်ကားတွင် ချောင်သည် ဟောင်ကောင်ဒေါ်လာ ၆၀ မီလီယံကျော် အမြတ်အစွန်း ရရှိခဲ့သည်။ 
၁၉၉၀ ခုနှစ်များတွင် တရုတ်ပြည်မမှ ချောင်၏ ရုပ်ရှင်များအား သတိပေးသည်အထိ ဖြစ်လာခဲ့သည်။  
၁၉၉၅ ခုနှစ်ထုတ် သူ၏ *A Chinese Odyssey* ရုပ်ရှင်ကားသည် တရုတ်ပြည်မတွင် ပိတ်ပင်တားဆီးခံခဲ့ရသော်လည်း ဟောင်ကောင်တွင်မူ စတီဖင် ချောင်သည်
စံပြရုပ်ရှင်တစ်ယောက်အဖြစ် ရပ်တည်ခဲ့လေသည်။

## ကိုးကား
သားအိမ်လမ်းကြောင်းတွင် ရောဂါပိုးဝင်ခြင်း

**သားအိမ်လမ်းကြောင်းတွင် ရောဂါပိုးဝင်ခြင်း**(bacterial vaginosis, BV) ဆိုသည်မှာ သားအိမ်လမ်းကြောင်းအတွင်းတွင် ဘက်တီးရီးယားပိုးများ အများအပြားပေါက်ဖွားရာမှ ဖြစ်လာသော ရောဂါတစ်ခုဖြစ်သည်။ ဖြစ်ပွားလေ့ရှိသော ရောဂါလက္ခဏာမှာ မိန်းမကိုယ်မှ ငါးညှီနံ့ကဲ့သို့အနံ့ရှိသော အရည်အချွဲများဆင်းခြင်းဖြစ်သည်။ အရည်အချွဲများမှာ အဖြူရောင် သို့မဟုတ် မီးခိုးရောင်ရှိသည်။ ဆီးသွားသည့်အခါ ပူလောင်ခြင်းကို ခံစားရတတ်သည်။ သို့သော် ယားယံခြင်းဖြစ်လေ့မရှိပါ။ တခါတရံတွင်လည်း ရောဂါလက္ခဏာပြလေ့မရှိပါ။ ဤရောဂါဖြစ်ပွားလျှင် အိတ်ချ်အိုင်ဗွီပိုးနှင့် ခုခံအားကျဆင်းမှု ကူးစက်ရောဂါကဲ့သို့သော လိင်မှတဆင့် ကူးစက်တတ်သောရောဂါများဖြစ်နိုင်ခြေ နှစ်ဆခန့်ပိုများလာသည်။ ကိုယ်ဝန်ဆောင်များတွင် ဤရောဂါဖြစ်ပွားလျှင် ရက်မစေ့ခင် မီးဖွားနိုင်သည်။

သားအိမ်လမ်းကြောင်းတွင် ရောဂါပိုးဝင်ခြင်းသည် သားအိမ်လမ်းကြောင်းအတွင်းရှိ သဘာဝအတိုင်းဖြစ်ပေါ်နေသော ဘက်တီးရီးယားပိုးများထဲမှ အရေအတွက်အများဆုံး ဘက်တီးရီးယားပိုးတစ်မျိုးမှာ အဆပေါင်း ရာခန့်၊ ထောင်ခန့်ပိုမိုများပြားလာခြင်းကြောင့် ဖြစ်ပွားခြင်းဖြစ်သည်။ အဖြစ်အများဆုံးရောဂါပိုးမှာ လက်တိုဘက်စလိုင် (Lactobacilli) ဟုခေါ်သောပိုးဖြစ်သည်။ သားအိမ်လမ်းကြောင်းဆေးခြင်း ၊ လိင်ဆက်ဆံဖော် အသစ် သို့မဟုတ် အများအပြားရှိခြင်း၊ ပဋိဇီဝဆေးနှင့် သားအိမ်အတွင်းတွင် ပစ္စည်းထည့်၍ ကိုယ်ဝန်တားခြင်း (intrauterine device IUD) တို့ကြောင့် ဖြစ်နိုင်သည်။ သို့သော်လည်း ဤရောဂါမှာ လိင်မှတဆင့် ကူးစက်တတ်သောရောဂါမဟုတ်ပါ။ မိန်းမကိုယ်မှထွက်သော အရည်အချွဲများကို စမ်းသပ်စစ်ဆေးရာတွင် ပီအိတ်ချ်(pH)မြင့်မားနေပြီး ဘက်တီးရီးယားပိုးများ အများအပြားတွေ့ရှိပါက ဤရောဂါဖြစ်ကြောင်း သတ်မှတ်နိုင်သည်။ သားအိမ်လမ်းကြောင်းတွင် ဘက်တီးရီးယားပိုးဝင်ခြင်းကို တစေးပိုး(yeast)နှင့် ထရိုင်ခိုမိုနပ်စ်ပိုး(Trichomonas)တို့ ကူးစက်ခံရခြင်းနှင့် မှားနိုင်သည်။

သားအိမ်လမ်းကြောင်းတွင် ရောဂါပိုးဝင်ခြင်းကို ပုံမှန်အားဖြင့် ကလင်ဒါမိုင်စင်(clindamycin) သို့မဟုတ် မက်ထရိုနိုင်ဒဇော(metronidazole)စသော ပဋိဇီဝဆေးတို့ဖြင့် ကုသနိုင်သည်။ ဤဆေးများကို ကိုယ်ဝန်သည်များတွင်လည်း ကိုယ်ဝန်လေးလမှစတင်၍ အသုံးပြုနိုင်သည်။ တချို့လူများတွင် ဆေးကုသမှုခံယူပြီးသော်လည်း ပြန်လည်ဖြစ်ပွားတတ်သည်။ အကျိုးပြုအဏုဇီဝပိုးပါသောဆေး(Probiotics) ကို သောက်ခြင်းဖြင့် ပြန်လည်ဖြစ်ပွားခြင်းမှ ကာကွယ်နိုင်သည်။ အကျိုးပြုအဏုဇီဝပိုးပါသောဆေးနှင့် ပဋိဇီဝဆေးတို့သောက်သုံးခြင်းကြောင့် မီးဖွားပြီးနောက်ဆက်တွဲဆိုးကျိုးများဖြစ်ပွားမှုရှိ၊မရှိကို သေချာစွာမသိသေးပါ။

သားအိမ်လမ်းကြောင်းတွင် ဘက်တီးရီးယားရောဂါပိုးဝင်ခြင်းသည် ကိုယ်ဝန်ဆောင်နိုင်သောအရွယ်ရှိ အမျိုးသမီးများအားလုံးတွင် အဖြစ်အများဆုံး သားအိမ်လမ်းကြောင်းအတွင်း ရောဂါကူးစက်ခံရခြင်းဖြစ်သည်။ အမျိုးသမီးပေါင်း (၅)မှ(၇၀)ရာခိုင်နှုန်းခန့် ရောဂါကူးစက်ခံခဲ့ရသည်။ ဤရောဂါသည် အာဖရိကတိုက်တွင် အဖြစ်များပြီး အာရှနှင့် ဥရောပနိုင်ငံများတွင် ဖြစ်ပွားလေ့မရှိပါ။ အမေရိကန်နိုင်ငံတွင် အသက်(၁၄)နှစ်မှ (၄၉)နှစ်အရွယ်ရှိ အမျိုးသမီးပေါင်း (၃၀)ရာခိုင်နှုန်းခန့် ရောဂါကူးစက်ခံခဲ့ရသည်။ ရောဂါကူးစက်ခံရသည့်နှုန်းမှာ နိုင်ငံတစ်နိုင်ငံအတွင်းရှိ လူမျိုးစုများပေါ်မူတည်၍ ပြောင်းလဲနိုင်သည်။ ပထမဆုံး သားအိမ်လမ်းကြောင်းတွင် ဘက်တီးရီးယားရောဂါပိုးဝင်ခြင်းကို (၁၈၉၄)ခုနှစ်တွင် စတင်မှတ်တမ်းတင်ခဲ့သည်။

## ကိုးကား
Australia/Sydney

**Australia/Sydney**သည် IANA အချိန်ဇုန် ဒေတာရင်းမြစ် ၏ zone.tab ဖိုင်မှ အချိန်ဇုန် ၏ အမှတ်လက္ခဏာဖြစ်သည်။ ပါဝင်သော ဒေတာများမှ အောက်ပါအတိုင်းဖြစ်သည်-

 
 
 Australia/Sydney
 

ရည်ညွှန်းအမှတ်မှာ ဆစ်ဒနီမြို့ဖြစ်သည်။ 

## လွှမ်းခြုံဧရိယာ 
ထိုအချိန်ဇုန်၏ လွှမ်းခြုံဧရိယာမှာ ဩစတေးလျနိုင်ငံ၏တစိတ်တပိုင်း ဖြစ်သည်။ 

## ကိုးကား
ရွှေကျောင်းအလှူ တောင်းဆုယူ

**အရွှေကျောင်းအလှူ တောင်းဆုယူ** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
## ရွှေကျောင်းအလှူ တောင်းဆုယူ

ကျင့်လဇ္ဇီပေသလနှင့်၊ ကာမသိက္ခာပုဒ်ကယ်တို့၊ အားထုတ်ပုံမလွန်ကျူးရဘို့၊ အထူးပင်ရိုသေပုံကြောင့်၊ ဦးဝေပုံအရှင်ဘုန်းငဲ့ကို၊ ရွှေကုန်းတောင်အရွာရွာနှင့်၊ ရွှေထောင်ရွာ တောင်တလျှောက်က၊ ကျောင်းဆောက်ကြလွန်ကြည်ညို။

အမျှဝေချရေစက်တွင်မှ၊ ပြေမဂ္ဂင်ခိုဝင်ရအောင်၊ သံဃဒါနံ လောင်းဝေကြရွှေကြောင်းမြေတတိုက်လုံးမှာ၊ စဆုံးကို ရည်မမှတ်နိုင်ဘု၊ သုံးလေးထပ်ပို။

ဥဒဟို ကုသိုလ်ဖြစ်ကြအောင်၊ ထိုနှစ်နောင်သည်အခါက၊ သည်ဆရာသည်ရွာသားတွေတို့၊ စည်ကားစွာသဒ္ဒါတိုးလို့၊ ဆယ်ကိုးထောင် ကျောင်းတွေဆောက်ရအောင်၊ ခန်းပေါက်စေ့များလူဗိုလ်၊ များပျိုသို့ဆော်ဩ။

နဝကမ္ပံ မြောက်အောင်ပ၊ ပန်လျှောက်ကာခွင့်တော်ပေးပါဟု၊ ဘော်ကြေးငယ် ငွေဖြူနှင့်၊ လေးစတူဒီသာက၊ သူတကာလှူလာကြလို့၊ လာတလာဘ်မစဲပြီဘု၊ မုန့်ခဲဘွယ်အလီလီပ၊ မြတ်သာကီ ကပ္ပိယတွေတို့၊ ညီမျှစွာထုတ်ကာပေးလိုက်ပေါ့၊ ရုပ်သေးဒကာရင်းငယ်က၊ ဝါတွင်းမှီ အင်္ကျီချုပ်ချင်လို့၊ လက်အုပ်ချီ ပဏ္ဏာညောင်းရတော့၊ များပြန်လျှင်ကြားရန် မကောင်းမည်ကြောင့်၊ ကောင်းသာရုံ အတောင်တရာလောကတောင်းချင်ငဲ့၊ ကျောင်းကပိတ်ချော။

## ခက်ဆစ်
၁။ လဇ္ဇီပေသလ = အရှက်အကြောက်တရားကို ထိန်းသိမ်းသူ။

၂။ ကာမ = သိက္ခာကာမ၊ ဣန္ဒြေကို စောင့်ထိန်းသူ။

၃။ သံဃဒါနံ = သံဃဒါနဆွမ်း။

၄။ နဝကမ္ပံ = နဝကမ္မ၊ ကိုးပါးသော အမှုကိစ္စ။

၅။ စတူဒီသာ = စတုဒီသာ၊ အရပ်လေးမျက်နှာ။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် ပေးခဲ့ခြင်း မဟုတ်ပါ။ သင့်တော်မည်ထင်သော ခေါင်းစဉ်ကို ပေးထားခြင်း ဖြစ်သည်။

## ကိုးကား
ကလင်ကော့လူမျိုး

**ကလင်ကော့(လူရှေ)**တို့သည် မွန်ဂိုလီးယားမှ တိဘက်၊ ထိုမှ အိန္ဒိယနိုင်ငံရှိ လူရှိုင်းတောင်တန်းများသို့ ရောက်ရှိလာသည်ဟု ဆိုသည်။ လူရှိုင်းတောင်တန်းများမှ ချင်းတောင်ဘက်သို့လည်းကောင်း၊ ချင်းတွင်းမြစ်တစ်လျှောက် ကလေးမြို့ဘက်သို့၎င်း ပလက်ဝနယ်ဘက်သို့လည်းကောင်း ပျံ့နှံ့ရောက်ရှိလာကြသည်။ 

ပလက်ဝနယ်တွင် ကလင်ကော့ (လူရှေ)တို့သည် မယာတို့နှင့် ရောနှောနေထိုင်ကြရာ ဘာသာစကားနှင့် နေထိုင်ပုံများတွင် များစွာတူညီကြသည့်အလျောက် အချင်းချင်း လက်ဆက်မှုများပင် ရှိလေသည်။ မယာတို့က မော်ကျေစာဟူ၍လည်းကောင်း၊ တလိုက်ကို့ ဟူ၍လည်းကောင်း ခေါ်သည်။

ကလင်ကော့(လူရှေ)တို့သည် ပလက်ဝနယ်ရှိ လူမျိုးများတွင် အရပ်အမောင်း ကောင်းသည် အသားလတ်၍ မျက်လုံးမျက်ခုံးကောင်းသည်။ ကိုယ်လုံးတောင့်တင်း၍ မျက်လုံးနှင့်ဆံပင်များ နက်သည်။ အမွှေးအမျှင်မရှိ၊ အသားမညိုပဲ နှုတ်ခမ်းထူခြင်းလည်း မရှိပေ။

ကလင်ကော့လူမျိုးများသည် စစ်ကိုင်းတိုင်းဒေသကြီး၊ ကလေးမြို့နယ်ရှိ ဘာဟန်းကျေးရွာအပါအဝင် ကျေးရွာ ၁၄ ရွာခန့်တွင် နေထိုင်ကြသည်။

## ကိုးကား
ကဏ္ဍ:ချင်းလူမျိုးစု
ဂိုဏ်းလှပ်လို့ကွင်း

**ဂိုဏ်းလှပ်လို့ကွင်း** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
## ဂိုဏ်းလှပ်လို့ကွင်း

စိုင်ဝေလာ တေဇာထက်ပါဘိ၊ ခွာခွက်ရေရွှေဖလားနှင့်၊ ငွေနားမွန်ကျူချွန်လှီးလေသို့၊ နှုတ်သီးမှာ ရွှေတာဖုံးပါလို့၊ မျက်လုံးဝယ် ကြွက်ဂယ်လောင်းနှင့်၊ ခေါင်းရေဆုတ် ရွှေယုန်နှယ်။

နာနှစ်စုံကြာအုံပွင့်ကဲ့သို့၊ မြုံနှင့်ရင်တင်ကျဖီးလို့၊ အမြီးဆံနှုန်းပြိုင်ဆရင်ဖြင့်၊ အုန်းခိုင်ကျဘွယ်။

စက်ပဒေါင်းကဲ့သို့၊ လက်ကောင်းပုံမောင်းအုံက ပွေ့ပါလို့၊ ခေါင်းရှေ့မှာ ပွေကာရှုပ်ကရော့၊ ပလုပ်တုတ် ပုံတောင် နှက်လေသို့၊ လေးဘက်ကျခြေလှမ်းကျယ်၊ မန်းနယ်ထိပြိုင်ဘက်ကင်း။

တိုက်အလုံး ရိုက်ချုန်းကာ အာကာခြုံလို့၊ သမ္ဘာဟုန်အခြေပြောင်တဲ့၊ ရွှေတောင်ပိုင် မောင်မောင်ဆင့်၏၊ ဖဲပွင့်ညိုကျောက်ပတ္တမြားကဲ့သို့၊ မြှောက်စားတင် အရင်မြင်းနှင့်၊ ရထားတွင် ထပ်ကာသွင်းရလျှင်၊ နတ်နင်းသည့် အဿဓိုရ်ကဲ့သို့၊ မြမြင့်မိုရ်ဘွေအာလိန် နှင့်၊ တာဝတိန် ဘုံစဉ်ထိစေထဲ့၊ နေမိကျော် ဆယ်စောင်ဇာတ်ကယ်နှင့်၊ နှိုင်းစာနာ မတိုင်းတာအပ်မည်ကြောင့်၊ ဂိုဏ်းလှပ်လို့ကွင်း။

## ခက်ဆစ်
၁။ စိုင်ဝေလာ = မြင်းကိုခေါ်သော အမျိုးအမည်စကား။

၂။ ကျူချွန် = ကျူဝါး၏ အရွက်ချွန်။

၃။ ပလုပ်တုတ် = ဆိုင်းထဲတွင်ရှိသည့် ဗျောတီးရာတွင် သုံးသောဗုံငယ်။

၄။ ပုံတောင် = သားရေဖြင့် ကြက်ထားသည့် နှစ်ဖက်ပိတ်ဗုံရှည်။

၅။ အဿဓိုရ် = တိမ်ညွန့်သို့ ပျံသည့်မြင်းမျိုး။

၆။ အာလိန် = မြင့်မိုရ်တောင်ကို တက်သော အာလိန်ငါးဆင့်။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် ပေးခဲ့ခြင်း မဟုတ်ပါ။ သင့်တော်မည်ထင်သော ခေါင်းစဉ်ကို ပေးထားခြင်း ဖြစ်သည်။

## ကိုးကား
ကျွန်းချောင်း ဓာတ်မြေဩဇာစက်ရုံ

**ကျွန်းချောင်း ဓာတ်မြေဩဇာစက်ရုံ** သည် ပုဂံမြို့ တစ်ဘက်ကမ်း ဧရာဝတီမြစ်၏ အနောက်ဘက်ကမ်းတွင် တည်ဆောက်ထားသော စက်ရုံတစ်ခု ဖြစ်သည်။ မကွေးတိုင်းဒေသကြီး၊ ပခုက္ကူခရိုင်တွင် ပါဝင်ပေသည်။ ကျပ်သိန်း (၁၃၂၈)သိန်း ရင်းနှီးမြှုပ်နှံထားရသော စက်ရုံကြီး ဖြစ်သည်။ ၎င်းရင်းနှီးမြှုပ်နှံငွေထဲတွင် နိုင်ငံခြားငွေ (၈၉၃)သိန်း လည်းပါဝင်သည်။ ကျွန်းချောင်းဓာတ်မြေဩဇာ စက်ရုံကြီးမှာ ဧရာဝတီမြစ်နံဘေး မြန်မာ့ရေနံမြေ ဒေသတွင် တည်ဆောက်ထားခြင်းကြောင့် ဓာတ်မြေဩဇာ ထုတ်လုပ်ရာတွင် အဓိကလိုအပ်သော ကုန်ကြမ်းများကို အလွယ်တကူ လုံလုံလောက်လောက်ရရှိနိုင်ပေသည်။ ကုန်ကြမ်းများမှာ ရေနံကြောတစ်ဝိုက်မှ ရယူနိုင်သော သဘာဝဓာတ်ငွေ့များ၊ ရေနွေးငွေ့အတွက် ဧရာဝတီမြစ်ရေများ၊ ကောင်းကင်ထက်မှ လေများဖြစ်လေသည်။ ထိုသဘာဝကုန်ကြမ်းများကို ခေတ်မှီစက်ရုံကြီးမှ ဓာတ်မြေဩဇာများအဖြစ် ထုတ်လုပ်ပေးခြင်း ဖြစ်ပေသည်။

ဓာတ်မြေဩဇာဆိုသည်မှာ သဘာဝဓာတ်ငွေ့ကို ဓာတ်ပေါင်းပြုလုပ်ပြီးနောက်၊ လေဓာတ်၊ ရေဓာတ်၊ အပူဓာတ်တို့ကို သိပ္ပံနည်းအရ ပေါင်းစပ်ပေးလိုက်သောအခါ သာကူစေ့သဏ္ဌာန် မြေဩဇာအလုံးကလေးများ ဘဝသို့ ရောက်ရှိလာခြင်းဖြစ်သည်။ ယင်းကို ယူရီးယား (သို့) ပုလဲဓာတ်မြေဩဇာဟု ခေါ်ခြင်းဖြစ်သည်။ ပုလဲဓာတ်မြေဩဇာတွင် နိုက်ထရိုဂျင်ဓာတ် ၄၆% ပါဝင်သည်။ ထို့ကြောင့် နိုက်ထရိုဂျင်ဓာတ် ၀.၁၃% သာပါဝင်သော နောက်ချေးထက် အဆပေါင်းများစွာ သာလွန်ကောင်းမွန်သည်။ ပုလဲဓာတ်မြေဩဇာသည် စပါး၊ ဂျုံနှင့် ဂုံလျှော်စိုက်ပျိုးရာတွင် အကောင်းဆုံးဖြစ်သည်။

ကျွန်းချောင်းဓာတ်မြေဩဇာ စက်ရုံကြီးသည် (၂၃၀)ဧက ကျယ်ဝန်းသည်။ တစ်နေ့လျှင် ဓာတ်မြေဩဇာ တန်ချိန် ၂၀၇-တန်ကို ထုတ်လုပ်ပေးနိုင်ပေသည်။ ၁၉၇၃-ခုနှစ်၊ နှစ်ဆန်းပိုင်းတွင် ပြည်ပသို့ တန်ချိန် ၁၀၃၆၀-တန် ရောင်းချနိုင်ခဲ့ပေသည်။

## ကိုးကား
Asia/Aden

ရည်ညွှန်းအမှတ်မှာ အေဒင်မြို့၊ ယီမင်နိုင်ငံဖြစ်သည်။

## လွှမ်းခြုံဧရိယာ
ထိုအချိန်ဇုန်၏ လွှမ်းခြုံဧရိယာမှာ ယီမင်နိုင်ငံဖြစ်သည်။ 

## ကိုးကား
Australia/Melbourne

**Australia/Melbourne**သည် IANA အချိန်ဇုန် ဒေတာရင်းမြစ်၏ zone.tab ဖိုင်မှ အချိန်ဇုန်၏ အမှတ်လက္ခဏာဖြစ်သည်။ ပါဝင်သော ဒေတာများမှ အောက်ပါအတိုင်းဖြစ်သည်-

 
 
 Australia/Melbourne
 

ရည်ညွှန်းအမှတ်မှာ မဲလ်ဘုန်းမြို့ဖြစ်သည်။ 

## လွှမ်းခြုံဧရိယာ 
ထိုအချိန်ဇုန်၏ လွှမ်းခြုံဧရိယာမှာ ဩစတေးလျနိုင်ငံ၏တစိတ်တပိုင်း ဖြစ်သည်။ 

## ကိုးကား
ဦးပေါ်ဦးရဲ့ရွာ

**ဦးပေါ်ဦးရဲ့ရွာ** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
## ဦးပေါ်ဦးရဲ့ရွာ

မွေးသက္ကရာဇ်ကယ်က၊ ဧဧက်ကယ်အံဧကာတြံ၊ တထောင့်တရာခုရဲ့ ရတုနွေတန်ခူးတွင်မှ၊ ကြက်ဦးတွန်ရောင်ဖြူလင်းခဲ့၊ တနင်္ဂနွေရက်တွင်မှ၊ နေထွက်တွငမြော်မြင်ဘွားသတဲ့၊ ထင်ရှားအောင် အထူးခေါ်သမုတ်တဲ့၊ ဦးပေါ်ဦးသူ့နာမည်။

ပူရပြည်စတည်ပျိုးသည့်၊ မြတ်ဘိုးတော်ဧကရာဇ်ကယ်က၊ ပြေပြစ်စွာ အဇ္ဇာသယော ရယ်နှင့်၊ သဘောကိုလိုက်နာတို့တတ်တဲ့၊ ဆောမြို့ပိုင်နေရချွန်နှင့်၊ အတွင်းဝန် ယင်းကျွန်အနီးပေမို့၊ မင်းကြီးမဟာ နန္ဒသင်္ကြန်ဟု၊ ရာဇင်္ဂဏံ ဦးတင်သပါလို့၊ ဖူးမြင်ရသည်။

မင်းဝိဒေဟရာဇာ၊ မဟော်သဓာအမတ်ကြီးရယ်တို့၊ တတ်သီးပုံလိမ္မာရေးမတော့၊ သိင်္ဂါရွှေအချိန်တရာပေးသတဲ့၊ ရင်းအချာမင်းမဟာကလေးရယ်လို့၊ ရင်းသွေးပုတ္တံသားနှင့်၊ တည်လှူသည့် မဉ္ဇူဘုရားတဲ့၊ ဂူအလားနှင့် ငွေဥမင် မုဒ်ဒုရင်မှန်ကင်း။

ပေါင်းအတန်တန်၊ ကျောင်းကန်ဘုရားတွေနှင့်၊ ကောင်းစားပုံလယ်မြေယာနှင့်ဇယ်(တန့်ဆည်) မြေမှာကြွယ်ပေတဲ့ သူဌေးရယ်လို့၊ နုပျိုပုံကုသိုလ်အဟန်နဲမဝေးကြဘု၊ ဟိုရှေးအစဉ်က၊ ရှင်ဘုရင်ဦးပေါ်ဦးရယ်လို့၊ တော်ထူးချွန်အခွန်အခကြေးရယ်နှင့်၊ စေဒနာ ပြောကာမေးလိုက်တော့၊ မဟောသဓာလို ဩဘာမွေးသူရဲ့၊ မွေးဇာတိရင်း။

## ခက်ဆစ်
၁။ ဧဧက်အံဧကဝ = တထောင့်တရာ့တဆယ့်တစ်။

၂။ အဇ္ဇာသယော = အဇ္ဇာသယ၊ အတွင်းသဘော။

၃။ နေရချွန် = အဆောင်အယောင်ဘွဲ့။

၄။ ရာဇင်္ဂဏံ = ရာဇင်္ဂဏ၊ မင်း၏ထံပါး။

၅။ စောဒနာ = ပြဿနာတင်၍ မေးတတ်သောအရာမျိုး။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် ပေးခဲ့ခြင်း မဟုတ်ပါ။ သင့်တော်မည်ထင်သော ခေါင်းစဉ်ကို ပေးထားခြင်း ဖြစ်သည်။

## ကိုးကား
Asia/Hong Kong

**Asia/Hong_Kong**သည် IANA အချိန်ဇုန် ဒေတာရင်းမြစ်၏ zone.tab ဖိုင်မှ အချိန်ဇုန်၏ အမှတ်လက္ခဏာဖြစ်သည်။ ပါဝင်သော ဒေတာများမှ အောက်ပါအတိုင်းဖြစ်သည်-

 
 
 Asia/Hong_Kong
 

ရည်ညွှန်းအမှတ်မှာ ဟောင်ကောင်မြို့ဖြစ်သည်။ 

## လွှမ်းခြုံဧရိယာ 
ထိုအချိန်ဇုန်၏ လွှမ်းခြုံဧရိယာမှာ ဟောင်ကောင်ဖြစ်သည်။ 

## ကိုးကား
Asia/Kathmandu

**Asia/Kathmandu** သည် IANA အချိန်ဇုန် ဒေတာရင်းမြစ်၏ zone.tab ဖိုင်မှ အချိန်ဇုန်၏ အမှတ်လက္ခဏာဖြစ်သည်။ ပါဝင်သော ဒေတာများမှ အောက်ပါအတိုင်းဖြစ်သည်-

 
 
 Asia/Kathmandu
 

ရည်ညွှန်းအမှတ်မှာ ခတ္တမန္ဒုမြို့ဖြစ်သည်။ 

## လွှမ်းခြုံဧရိယာ 
ထိုအချိန်ဇုန်၏ လွှမ်းခြုံဧရိယာမှာ နီပေါနိုင်ငံဖြစ်သည်။ 

## ကိုးကား
ဂလက်ဆီ အစုအပြုံများနှင့် ဂလက်ဆီများ၏ စာရင်း

**ဂလက်ဆီ အစုအပြုံများနှင့် ဂလက်ဆီများ၏ စာရင်း** (**Catalogue of Galaxies and of Clusters of Galaxies**) (pr **CGCG**) သည် ၁၉၆၁ ခုနစ်တွင် ဖရိဒ် ဇွီကီ ဆိုသူက ပြုစုထားသော နက္ခတ္တဆိုင်ရာ စာရင်းဖြစ်သည်။ ယင်းတွင် ဂလက်ဆီပေါင်း ၂၉၄၁၈ ခုပါဝင်ပြီး ဂလက်ဆီ အစုအပြုံပေါင်း ၉၁၃၄ ခုပါဝင်သည်။ 

## ပြခန်း

File:I Zwicky 18a.jpg|I Zwicky 18
File:Galaxy I Zwicky 32.jpeg|ကိန်း ဗီနိုက်တီစိုင် ကြယ်စုတန်းရှိ I Zwicky 32 ခရုပတ်ပုံစံ ဂလက်ဆီ
File:One ring to rule them all.jpg|လက်စွပ်ကွင်း ဂလက်ဆီ II Zwicky 28

## ကိုးကား
2MASS

image, the brown dwarf 2MASS J17111353+2326333 is highlighted.]]

**Two Micron All-Sky Survey** သို့မဟုတ် **2MASS** သည် အနီအောက်ရောင်ခြည် ရောင်စဉ်ဖြင့် ကောင်းကင်တစ်ခုလုံးအား နက္ခတ္တဆိုင်ရာ လေ့လာရေး စီမံကိန်းတစ်ခုဖြစ်သည်။ ယင်းသည် ၁၉၉၇ ခုနှစ်မှ ၂၀၀၁ ခုနှစ်အထိ အမေရိကန်၌ Fred Lawrence Whipple Observatory တွင်လည်းကောင်း၊ ချီလီနိုင်ငံ Cerro Tololo Inter-American Observatory ၌လည်းကောင်း ၁.၃ မီတာရှိ တယ်လီစကုပ်ကို အသုံးပြုကာ ကမ္ဘာတောင်ဘက်ခြမ်းနှင့် မြောက်ဘက်ခြမ်းအသီးသီးတို့တွင် လေ့လာခဲ့သည်။ 

2MASS သည် နေအဖွဲ့အစည်းရှိ ဂြိဟ်သိမ်များ၊ ကြယ်ပုညိုများ၊ ထုထည်နည်းကြယ်များ၊ ကြယ်အစုအဝေးများ၊ ဂလက်ဆီများ၊ နက်ဗျူလာများအပါအဝင် နက္ခတ္တဆိုင်ရာ object ပေါင်း ၃၀၀ မီလီယံအား စာရင်းပြုစုမှတ်တမ်းတင်ပေးခဲ့သည်။ ယင်းအပြင် အခြား အရာဝတ္ထုပေါင်း ၁ မီလီယံကျော်အားလည်း   *2MASS Extended Source Catalog* တွင် မှတ်တမ်းတင်ခဲ့သည်။ မှတ်တမ်းဝင် အရာဝတ္ထုများကို  "2MASS" ဟုရှေ့တွင်တပ်၍ စာရင်းပြုစုသည်။

## ကိုးကား
NGC 7004

**NGC 7004** သည် အင်းဒတ် ကြယ်စုတန်းမှ အလင်းနှစ် ၃၄၈ မီလီယံကွာဝေးသော ခရုပတ်ပုံစံ NGC 7004 အား ၁၈၃၄ အောက်တိုဘာလ ၂ ရက်နေ့တွင် ဂျွန် ဟာရှယ်က ရှာဖွေတွေ့ရှိခဲ့သည်။

## ကိုးကား 
## ပြင်ပလင့်
ကဏ္ဍ:အင်းဒတ် (ကြယ်စုတန်း)
ခရစ်စတီယန် ဒေါ့ပလာ

**ခရစ်စတီယန် ဒေါ့ပလာ** (; ; 29 November 1803 &ndash; 17 March 1853) သည် ဩစထရီးယန်း သင်္ချာပညာရှင်နှင့် ရူပဗေဒပညာရှင်ဖြစ်သည်။ သူအား လှိုင်းကြိမ်နှုန်းသည် ရင်းမြစ်မြန်နှုန်းနှင့် လေ့လာသူတို့အပေါ် မူတည်သည်ဟူသော ဒေါ့ပလာ အကျိုးသက်ရောက်မှုဖြင့် လူသိများသည်။ သူ၏ အယူအဆများကို ကြယ်စုံတွဲများ၏ အရောင်အား ရှင်းပြရာ၌ အသုံးပြုခဲ့သည်။ 

## ကိုးကား
NGC 7010

**NGC 7010** သည် နှစ်ဘက်ခုံး NGC 7010 ၏ ရေဒီယယ် အလျင်မှာ ၈၄၈၆  km/s ဟုတွက်ချက်ထားပြီး 

## ပြင်ပလင့်
## ကိုးကား
ကဏ္ဍ:ကုံ နက္ခတ်တာရာ
NGC 7777

**NGC 7777** သည် ပီဂါဆု ကြယ်စုတန်းမှ နှစ်ဘက်ခုံး ဂလက်ဆီဖြစ်သည်။

## ကိုးကား
အားမနာလိုက်လေခြင်း

**အားမနာလိုက်လေခြင်း** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
## အားမနာလိုက်လေခြင်း

ခက်ထန်ထန်မျက်မာန်ဖိလို့၊ ဣတ္ထိတတွေခိုလို့၊ မရှေလို အူတိုမျိုးဟာမို့ ၊ ဆိုရိုးကို သက်သေပြခဲ့မယ်၊ သည်ညရုပ်စုံနွှဲရလို့၊ မစဲပေါင်ခုတင်ကသာပ၊ ပွဲရန်စကိုတွေ့ကြုံ။

ယောက်ျားမတန်ဘု၊ မောက်လွှားဟန်ကြွားမာန်တက်လို့၊ ရန်ဘက်လို ပြောဆိုကြပါဘိ၊ ဒေါသခက်ပုံ။ 

လူကြီးတွေ ကြိမ်ရမထာနှင့်၊ လိမ္မအောင် နှိမ်ကာပြတော့မှ၊ အာဃာတ ငြိမ်ပြေကုန်၊ စင်ရုပ်စုံရှုရင်း။

ကိုကျော်လှတင်္ခနုပ်ကယ်နှင့်၊ သရုပ်ကယ်တူအောင်ဆိုခဲ့မယ်၊ တရုတ်လို ပေါင်ဖြူဖြူနှင့်၊ မငြိမ်သိမ်ကြဘူး၊ ထမိန်ကိုမြှောက်ကာ ပိုက်တဲ့ပြင်၊ အများသတ္တဝါကို၊ အားမနာလိုက်လေခြင်း၊ မကောင်းပေါင် ခါးတောင်းတောင် ကျိုက်ကြတယ်၊ ကျောင်းတိုက်အတွင်း။

## ခက်ဆစ်
၁။ ကြိမ်ရမထာ = ရမထာကြိမ်မျိုး။

၂။ အာဃာတ = စွဲလမ်းသော အမျက်ဒေါသ။

၃။ တင်္ခနုပ် = တင်္ခဏုပတ္တိဉာဏ်၊ လျင်မြန်သောဉာဏ်။

၄။ သရုပ် = ဖြစ်ပုံဖြစ်နည်း အခြေအနေ။

၅။ ဘလောင်ဆူ = ဆူပူခြင်း။

၆။ ထမိန် = ထဘီ။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် ပေးခဲ့ခြင်း မဟုတ်ပါ။ သင့်တော်မည်ထင်သော ခေါင်းစဉ်ကို ပေးထားခြင်း ဖြစ်သည်။

## ကိုးကား
NGC 7007

**NGC 7007** သည် နှစ်ဘက်ခုံး ဂလက်ဆီဖြစ်ပြီး NGC 7007 အား ၁၈၂၃ ဇူလိုင် ၈ တွင် ဂျွန် ဟာရှယ် ဆိုသူက ရှာဖွေတွေ့ရှိခဲ့သည်။

## ကိုးကား
## ပြင်ပလင့်
ကဏ္ဍ:အင်းဒတ် (ကြယ်စုတန်း)
PGC 10922

**PGC 10922** နှစ်ဘက်ခုံး ဂလက်ဆီဖြစ်ပြီး ကမ္ဘာမြေမှ အလင်းနှစ် ၂၀၀ မီလီယံကွာဝေးသည်။

## ကိုးကား
ကဏ္ဍ:အောတန် (ကြယ်စုတန်း)
ခရုပတ်ပုံစံ ဂလက်ဆီ

(Messier 101 သို့မဟုတ် NGC 5457 ဟုလည်းသိထား) ဖြစ်သည်။|285x285px]]

**ခရုပတ်ပုံစံ ဂလက်ဆီ** သည် ၁၉၃၆ ခုနှစ် အက်ဒွင် ဟာဘယ် ဖော်ပြသော *The Realm of the Nebulae* မှ ဂလက်ဆီအမျိုးအစားတစ်ခုဖြစ်သည်။ ခရုပတ်ပုံစံ ဂလက်ဆီများသည် ပြားချပ်ပြီး ကြယ်များဖြင့် အလယ်ဗဟိုတွင် ဖိသိပ်ကာ လည်ပတ်နေသည့် ဂလက်ဆီဖြစ်သည်။ ယင်းဂလက်ဆီများသည် ဝက်အူရစ်ပုံစံ သို့မဟုတ် ခရုပတ်ပုံစံရှိကြသဖြင့် ခရုပတ်ပုံစံရှိ ဂလက်ဆီဟု ခေါ်ဆိုခြင်းဖြစ်သည်။ ဂလက်ဆီ၏ လက်မောင်းတွင် ငယ်ရွယ်သည့်ကြယ်များ ရှိကြပြီး ဗဟိုထက် ပိုမိုတောက်ပသည်။ အလယ်ဗဟို၌မူ သက်တမ်းရင့်ကြယ်များ တည်ရှိသည်။ ခရုပတ်ပုံစံဂလက်ဆီအားလုံး၏ ၃ ပုံ ၂ ပုံတွင် တန်းလျားပုံစံရှိသော နောက်ထပ် ဂလက်ဆီပုံစံခွဲ ရှိကြသည်။ လွန်ခဲ့သောနှစ်ပေါင်း ၈ ဘီလီယံအကြာက တန်းလျားပုံစံ ခရုပတ်ပုံစံသည် ၁၀ ရာခိုင်နှုန်းရှိရာမှ ယနေ့လက်ရှိအချိန်တွင် မြင်နိုင်သော စကြဝဠာ၌ ၃ ပုံ ၂ ပုံကျော် ဖြစ်လာသည်။ မိမိတို့၏ နဂါးငွေ့တန်း ဂလက်ဆီသည်လည်း ယခင်က ခရုပတ်ပုံစံဟု ထင်မှတ်ခဲ့ရာ ၁၉၉၀ ခုနှစ်များတွင် တန်းလျားပုံစံ ခရုပတ်ပုံစံရှိကြသဖြင့် ဂလက်ဆီဖြစ်သည်ဟု အတည်ပြုနိုင်ခဲ့သည်။ သို့သော် ယင်းတန်းလျားကိုမူ ကမ္ဘာမြေ၏ လက်ရှိ ဂယ်လက်တစ် တည်နေရာမှ လေ့လာရန် မလွယ်ကူချေ။ ပုံစံမမှန်သော ဂလက်ဆီများဖြင့် ခရုပတ်ပုံစံရှိကြသဖြင့် ဂလက်ဆီများသည် local စကြဝဠာတွင် ဂလက်ဆီအားလုံး၏ ၆၀ ရာခိုင်နှုန်းနီးပါးခန့် နေရာယူထားလေသည်။ ယင်းတို့ကို သိပ်သည်းမှုနည်းသော နယ်မြေတွင် အများစုတွေ့ရှိရပြီး ဂလက်ဆီ အစုအပြုံများ၏ အလယ်ဗဟို၌မူ တွေ့ရခဲသည်။

## ကိုးကား
ရွှေကျင် တာတမံ

**ရွှေကျင် တာတမံ** သည် မြန်မာနိုင်ငံ၊ ပဲခူးတိုင်းဒေသကြီး၊ ရွှေကျင်မြို့နယ်၊ ရွှေကျင်မြစ်ပေါ်ရှိ ကျောက်သားဖို့ တာတမံတစ်ခုဖြစ်ပြီး အဓိက ရည်ရွယ်ချက်မှာ ရေအားလျှပ်စစ် ထုတ်လုပ်ရန်ဖြစ်သည်။ ဓာတ်အား ပမာဏ ၇၅ မဂ္ဂဝပ်ဖြစ်သည်။ ၂၀၀၂ ခုနှစ်တွင် စတင်တည်ဆောက်ခဲ့ပြီး စက် ၁ လုံးကို ၂၀၁၀ ဒီဇင်ဘာလတွင် မောင်းနှင်ခဲ့သည်။ ရွှေကျင် ဓာတ်အားပေးစက်ရုံအား ၂၀၁၁ အောက်တိုဘာလ ၂၂ ရက်နေ့တွင် ဖွင့်လှစ်ခဲ့သည်။ ယင်းအား လျှပ်စစ်စွမ်းအား ဝန်ကြီးဌာနမှ အမေရိကန်ဒေါ်လာ ၁၆၁ မီလီယံဖြင့် တည်ဆောက်ခဲ့သည်။

## ပြခန်း

Shwegyin hps4.jpg|အဝင်ဆိုင်းဘုတ်
Shwegyin swithyard.jpg|Switchyard
Shwegyin dam3.jpg|ရေထိန်းတံခါး
Shwegyin spillway.jpg|ရေပိုလွှဲ
Shwegyin dam2.jpg|တာတမံ
Shwegyin hps2.jpg|တာဘိုင်များ
Shwegyin HPS central control center.jpg|ထိန်းချုပ်ရေးခန်းမ

## ကိုးကား
လေထု

**လေထု** (အင်္ဂလိပ်: **Atmosphere**, ရှေးဟောင်းဂရိစကားလုံးမှ (ἀτμός *(atmós)* 'အငွေ့' နှင့် σφαῖρα *(sphaîra)* 'စက်လုံး') သည် ဂြိုဟ်ကဲ့သို့သော အရာဝတ္ထုတစ်ခုအား ဒြပ်ဆွဲအားဖြင့် ဝိုင်းရံထားသည့် အငွေ့လွှာတစ်ခု ဖြစ်သည်။ အရာဝတ္ထုတစ်ခု၏ ဒြပ်ဆွဲအားသည် များနေပြီး လေထုအပူချိန်သည် နည်းပါက လေထုတစ်ခုသည် တည်ရှိနေမည်ဖြစ်သည်။ 

ကမ္ဘာ့လေထုတွင် နိုက်ထရိုဂျင် ၇၈ ရာခိုင်နှုန်း၊ အောက်ဆီဂျင် ၂၁ ရာခိုင်နှုန်း၊ အာဂွန် ၀.၉ ရာခိုင်နှုန်း၊ ကာဗွန်ဒိုင်အောက်ဆိုဒ်နှင့် အခြားဓာတ်ငွေ့များ ပါဝင်သည်။ အောက်ဆီဂျင်သည် သက်ရှိများ အသက်ရှူရန်၊ နိုက်ထရိုဂျင်သည် အမီနို အက်စစ်ထုတ်လုပ်ရန်နှင့် ကာဗွန်ဒိုင်အောက်ဆိုဒ်ကိုမူ အပင်များအတွက် အစာခြေရန် စသည်ဖြင့် အသုံးပြုကြသည်။ 

လေထုသည် သက်ရှိများ၏ genetic ပျက်စီးမှုကို နေရောင်ခြည်မှ ခရမ်းလွန်ရောင်ခြည်များကို ကာကွယ်ပေးသည်။ ယင်း၏ လက်ရှိတွင် ပါဝင်သောပစ္စည်းများသည် နှစ်ပေါင်း ဘီလီယံချီ၍ သက်ရှိများ၏ ဇီဝဓာတုဆိုင်ရာ လေထုပြုပြင်ပြောင်းလဲမှုများကြောင့် ဖြစ်သည်။

## ကိုးကား
ကဏ္ဍ:ဂြိုဟ်ဆိုင်ရာ သိပ္ပံ
ကမ်းခတ်မဲ့မြင်း

**ကမ်းခတ်မဲ့မြင်း** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
## ကမ်းခတ်မဲ့မြင်း

တပြောင်ပြောင် အရောင်တောက်ပါဘိ၊ ငမောက်အယ်အလွန်ဆိုတဲ့၊ အုန်းခွံညိုကျောက်နီသွေးကဲ့သို့၊ အမွေးရေသပြေမှည့်လိုပ၊ ပြေပေသည့်သိန္ဓောနှယ်။

ကြိမ်တံဖျာနှိမ်ခါလိုက်လျှင်၊ စိန်ခွာသံတိမ်ယံကြော့ဆီသို့၊ ပျံ့တော့မည်လိုလိုထင်ရသည့်၊ ဟိုယခင်အဖြစ်ရှေးက၊ ကစ္စေးလုလင်စီးတဲ့၊ မြင်းကြီးပင်ပြိုင်ရင်ရှုံးလောက်ကဲ့၊ ခွင်လုံးပင်လုခွင်တိုင်းမှာ၊ ဝိုင်းကျွတ်လို့ပယ်။

ခွက်ကောက်မြောင် နောက်ပေါင်ကြွနှင့်၊ ထောင်လှစွာလည်တံကြော့ပ၊ စီးပြန်လျှင်မြီးတံဆော့ပါလို့၊ ခေါင်းမော့ချက်ခြင်္သေ့နှယ်၊ ပြစ်တင်ဘွယ်လွတ်ကင်း။

သဟဿာ အိမ်ခြေပေါင်းနှင့်၊ ရွာမောင်းရွှေထောင်ကိုပိုင်တဲ့၊ ကိုကောင်းလှိုင် တိုက်သူကြီးမှာဖြင့်၊ စက်မီးခွေလေရထားကဲ့သို့၊ ငွေငါးရာ တထောင်ခွဲနှင့်၊ အောင်ပွဲဝင်ကြက်သရေကွန့်စေဘို့၊ ပြေညွန့်ခေါ် ယဉ်ကျော်စီးပေရ၊ အရီးမှာအနာဂတ်တော့၊ စက္ကဝါလက်ျာရပ်ကိုတဲ့၊ နံနက်ခါ − ဒလက်ခြာပတ်မအောင်၊ ကမ်းခတ်မဲ့မြင်း။

## ခက်ဆစ်
၁။ သိန္ဓော = သိန္ဓောမြင်း၏ အမျိုးအနွယ်။

၂။ သဟဿာ = တထောင်အရေအတွက်ရှိသော။

၃။ အနာဂတ် = နောက်အဖို့။

၄။ စက္ကဝါ = ကျွန်းကြီးလေးကျွန်းနှင့် မြင့်မိုရ်တောင်တခုရှိသော စကြဝဠာတခု။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် ပေးခဲ့ခြင်း မဟုတ်ပါ။ သင့်တော်မည်ထင်သော ခေါင်းစဉ်ကို ပေးထားခြင်း ဖြစ်သည်။

## ကိုးကား
Microsoft Visual Studio

**Microsoft Visual Studio** သည် မိုက်ခရိုဆော့ဖ်မှ ထုတ်လုပ်ထားသည့် IDE တစ်ခု ဖြစ်သည်။ မိုက်ခရိုဆော့ဖ် ဝင်းဒိုးအတွက် ကွန်ပျူတာ ပရိုဂရမ်များ၊ ဝဘ်ဆိုက်များ၊ ဝဘ်ဆော့ဝဲများ၊ မိုဘိုင်းဆော့ဝဲများ ဖန်တီးရန် ထုတ်လုပ်ထားခြင်း ဖြစ်သည်။ Visual Studio သည် ဝင်းဒိုး API, ဝင်းဒိုး Forms, ဝင်းဒိုး Presentation Foundation, ဝင်းဒိုး Store နှင့် မိုက်ခရိုဆော့ဖ် Silverlight ကဲ့သို့သော မိုက်ခရိုဆော့ဖ်၏ software development platforms များကို အသုံးပြုထားသည်။ ၎င်းသည် native code နှင့် manage code နှစ်မျိုးစလုံးကို ထုတ်ပေးနိုင်သည်။

## ကိုးကား
ဖိတ်ပါတော့ မိတ်ဆွေပေါင်း

**ဖိတ်ပါတော့ မိတ်ဆွေပေါင်း** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
## ဖိတ်ပါတော့ မိတ်ဆွေပေါင်း

နှစ်ဆယ်ကျော်ရွယ်တော်စွန်းငယ်က၊ ဉာဏ်ထထမ်းကာသိမ်ကိုဝင်ခဲ့၊ ထန်းလုလင်လိုစွမ်းအင်ဒြပ်ကယ်နဲ့၊ ကျမ်းတတ်တဲ့ပုဂ္ဂလာ။

ဇာတိ ဇရာ နှင့်၊ ဗျာဓိ နာမ်ခန္ဓာရော်တော့၊ ဆရာတော်ဝိညာဉ်ပြောင်းတော့မှ၊ အိမ်ပေါင်းစုံ တကာတကာမတွေတို့၊ ပြာကျအောင်မသင်္ဂြိုဟ်သေးခင်က၊ ငိုကြွေးကာ စိတ်ပင်ပန်းရှာကြသတဲ့၊ စခန်းမှန်ဆွမ်းခံကြွနေကြ၊ လွမ်းမျှော်တရှာ။

ဒီခွင်၊ ဒီဘုရင်ပလျှင်ဖြင့်၊ သင်္ဃရာဇာနှင့်၊ ထွင်ပြကာဘုရားသာသနာအလုပ်ပေမို့၊ အရှုပ်ကိုဘယ်သူရှင်းနိုင်ပါ့၊ မူရင်းမှန်ဒေသနာမှာတော့၊ ကေသရာတေဇာနဲ့ ဟောက်သလို၊ စိုးရွံ့ကြောက်မားသံဃာ၊ ထံတော်မှာညွတ်ပျောင်း။

လူမယှဉ်မူတင် မြတ်ကယ့်ကို၊ ရှင်ကဿဖာအရဟတ္တဖိုလ်သို့ အောင်းပြန်တော့၊ အဟောင်းကျန်ခန္ဓာကိုငဲ့၊ ရာဇာဂြိုဟ်ရွှေပြည်သားရယ်သို့၊ စည်ကားအောင်သင်္ဂြိုဟ်အုံးပေတော့၊ တို့ရုံးနယ်ဇယ်ရွှေမြို့ရယ်က၊ တပို့ဆိုဟိုလတတွဲယင်၊ ညီးထိန်ထိန်မီးရှိန်စွဲတဲ့အောင်၊ လက်စွဲကိုင်မောင်းထောင်သားကို၊ နှစ်သောင်းကွာ အကြောင်းကသာ၊ ကြားကြပါရော့ဗျာ၊ အားလုံးမိတ်ပေါင်း။

## ခက်ဆစ်
၁။ ဉာဏ်ထမ်းကာ = ဉာတ်ကမ္မဝါကိုထမ်း၍။

၂။ ဇာတိ = ဘဝဖြစ်ခြင်း။

၃။ ဇရာ = အိုမင်းခြင်း။

၄။ ဗျာဓိ = နာမကျန်းဖြစ်ခြင်း။

၅။ ခန္ဓာရော် = ကိုယ်ခန္ဓာရင့်ရော်သောအခါ။

၆။ ကေသရာ = ခြင်္သေ့။

၇။ ဓူတင် = ဓူတင်ဆောက်တည်ခြင်းအကျင့်။

၈။ နှစ်သောင်းကွာ = ခရီးနှစ်သောင်းကွာ။ (ခရီးတစ်သောင်းလျှင် ၁၀ တိုင် ရှိသည်။)

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် ပေးခဲ့ခြင်း မဟုတ်ပါ။ သင့်တော်မည်ထင်သော ခေါင်းစဉ်ကို ပေးထားခြင်း ဖြစ်သည်။

## ကိုးကား
မိုးညွတ်လို့ဖူး

**မိုးညွတ်လို့ဖူး** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
## မိုးညွတ်လို့ဖူး

တန်ခူးကုန် ကဆုန်ဆန်းတွင်ဖြင့်၊ ဘုံခန်းဆောင် စာအရရယ်နှင့်၊ ဖြိုးဝေစွာ ခိုးတေဇာရယ်နှင့်ဗျာ၊ မိုးမေဃရွာတတ်သည်။

ကျောင်းရသာစံပျော်သည့်၊ ဆရာတော်ဝိညာဉ်ပြောင်းတွင်မှ၊ ထက်ကောင်းကင်ဝတိံမြင့်ဆီက၊ .....(စာကျန်နေသည်)၊ စေတမန်မာတလိကိုဖြင့်၊ နေမိယူဆောင်ချေဟု၊ တထောင်မြင်စုံပြာသာဒ် ရထားတွေနှင့်၊ မရပ်မနားပင် စိုင်းကာချသတဲ့၊ တိုင်းဌာနမိဓိပြည်၊ ရှိသည်ပပုံအထူး။

ရညဝါရွှင်ကာပျော်သည့်၊ ခင်ဆရာတော်ပုဂ္ဂိုလ်မြတ်ကဲ့သို့၊ ဟိုနတ်ခွင်ဝတိံမြင့်ဆီက၊ ထင်ပင့်ချေဝေဇယန်နှင့်၊ စေတမန်အမြန်လွှတ်ရော့ထင့်၊ မောင်းလွင်လွင်ကောင်းကင်ထွတ်ဆီက၊ မိုးညွတ်လို့ဖူး။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် ပေးခဲ့ခြင်း မဟုတ်ပါ။ သင့်တော်မည်ထင်သော ခေါင်းစဉ်ကို ပေးထားခြင်း ဖြစ်သည်။

## ကိုးကား
တိုင်းဝန်ထောက်မင်း

**တိုင်းဝန်ထောက်မင်း** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
## တိုင်းဝန်ထောက်မင်း

ဖွားသန့်စင်မြင်သည့်ရက်ကယ်နှင့်၊ ပုခက်တင်သာယာက၊ ယှဉ်လာလျှင်နထင်နချာ ထိုးတတ်သမို့၊ အဆိုးမှာ အလွန်တေသောကြောင့်၊ ဦးတေလေ မွေးမေအဘငယ်တို့၊ ပေးကြတဲ့နာမည်။

အစိတ်ရွယ်နှစ်ဆယ်ကျော်လို့၊ ပုလိပ်တော်အရာထမ်းပြန်တော့၊ ပခန်းနယ်ဗန့်ကျီမြေမှာလေ၊ ဝရမ်းတွေဖမ်းခြွေချွတ်နိုင်လို့၊ ရာဇဝတ်ပိုင် အရည်သို့တက်ခဲ့ရ၊ သည်ဘက်နယ် ရွှေလုံသို့ရောက်ပြန်တော့၊ ဝန်ထောက်တော် တိုက်ပိုင်နင်းလို့မို့၊ နိုင်နင်းစွာရုံးတွေဆင့်ပြန်ရ၊ ဘုန်းပွင့်လို့စီ။

မတူသာဇမ္ဗူတွင်းတွင်ဖြင့်၊ လူချင်းနော် မဆိုထားပြီဘု၊ ကျွဲနွားအပါဆောင်တဲ့၊ ကျားကောင် ဓားမျှောင်နဲ့ထိုးသူမို့၊ သူခိုးဆို ပေါ်မထဝံ့ပြီဘု၊ အစိုးရလွန်ယုံကြည်၊ အလုံပြည်နယ်တွင်း။

တညိတ်ညိတ်ကယ်နှင့်၊ တိတ်တိတ်နေသာနေကြ၊ ရေရှေလေတေလေနိတ်တော့မပ၊ နိမိတ်သံတဘောင်ပေါ်နှင့်၊ ပြောင်ချော်ချော်ယောင်မစမ်းကြနှင့်၊ ဝရမ်းတွေမပွေနောက်ပြီဘု၊ ပခန်းမြေဗန့်ကျီ ကနီတလျောက်ကယ့်ပြင်၊ ဝိုင်းပယ်ကာစစ်ကိုင်းနယ်အထိကြောက်ရတယ်၊ တိုင်းဝန်ထောက်မင်း။

## ခက်ဆစ်
၁။ ဝရမ်း = (Warrant) အာမခံခြင်း၊ အာမခံချက်၊ တရားရုံးတော်မှ အမှုနှင့် ပတ်သက်၍ ခေါ်သောဆင့်စာ။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် ပေးခဲ့ခြင်း မဟုတ်ပါ။ သင့်တော်မည်ထင်သော ခေါင်းစဉ်ကို ပေးထားခြင်း ဖြစ်သည်။

## ကိုးကား
Australia/Perth

**Australia/Perth** သည် IANA အချိန်ဇုန် ဒေတာရင်းမြစ် ၏ zone.tab ဖိုင်မှ အချိန်ဇုန် ၏ အမှတ်လက္ခဏာဖြစ်သည်။ ပါဝင်သော ဒေတာများမှ အောက်ပါအတိုင်းဖြစ်သည်-

 
 
 Australia/Perth
 

ရည်ညွှန်းအမှတ်မှာ ပါ့သ်မြို့ဖြစ်သည်။ 

## လွှမ်းခြုံဧရိယာ 
ထိုအချိန်ဇုန်၏ လွှမ်းခြုံဧရိယာမှာ ဩစတေးလျနိုင်ငံ၏တစိတ်တပိုင်း ဖြစ်သည်။ 

## ကိုးကား
ရှေးတပည့်ရင်း

**ရှေးတပည့်ရင်း** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
## ရှေးတပည့်ရင်း

ဘုရားတယ်မာရဇိန်နှင့်၊ ဘွာမယ်အိမ်ချစ်မြတ်နိုးလှတဲ့၊ ကိုဘိုးကာပုတ္တာသားက၊ ပေါက်ဖွားသူလူမောင်ပန်ငဲ့မှာ၊ ကုသလံသူ့ကံထူးသော်ကြောင့်၊ ခံဆူးကိုခံခွံလို့တက်ရှာရ၊ ကြေးလက်ရှိငွေမပါ။

ကြော့မူရူဖော့အူရုပ်ကဲ့သို့၊ တုတ်တုတ်ကယ်၊ မယ်ခိုင်လေးနှင့်၊ နဖူးစာ ကူးကာရေးကြတယ်၊ ရှေးရေစက်ပါ။

အခြားနယ်အရွာရွာသို့၊ နားမချာ သွားကာ ရောက်သော်ကြောင့်၊ စားသောက်ရန် မကုခန်းသည့်ပြင်၊ ဒေါင်းလန်းကို တွယ်ကာလုပ်သော်ကြောင့်၊ မယ်တုတ်ခိုင်ကိုယ်တိုင်ပန်ဘို့၊ ပိုမိုလျှံလိုရန်မတပြီဘု၊ ကြေးငွေက သုံးလေးရာ၊ ကျေးရွာသိသတင်း။

ရွှေတောင်မြေ မောင်ဧရာနှင့်၊ အရာရာရုပ်စုံနွှဲကြတဲ့၊ လက်စွဲကိုင်ဆရာလှက၊ ပညာကိုသင်ကာပြသူမို့၊ ဒါနဟုံ ကျောင်းရေစက်တွင်မှ၊ ငွေလက်ဆောင်ပူဇော်လို့၊ လူကျော်ကိုပဏ္ဏာပေးလာလိမ့်၊ ပန်မောင်မှာကြံဆောင်တဲ့၊ အရေးငယ်ကြောင့်၊ နလံထောင် ကံပြောင်လို့ ဋ္ဌေးလှပေါ့၊ ရှေးတပည့်ရင်း။

## ခက်ဆစ်
၁။ မာရဇိန် = မာရဇိန၊ မာန်ငါးပါးကို အောင်သည့်ဘုရား။

၂။ နားမချာ = မနားမနေ။

၃။ ဒေါင်းလန်း = ရှေးခေတ်က ထမင်းထည့်၍ စားသောအရာ။

၄။ နလံထောင် = နလံထူ၊ နလံထ၊ စီးပွားတိုးတက်သည်။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် ပေးခဲ့ခြင်း မဟုတ်ပါ။ သင့်တော်မည်ထင်သော ခေါင်းစဉ်ကို ပေးထားခြင်း ဖြစ်သည်။

## ကိုးကား
တန်ခိုးကြီးပေ ဦးတေလေ

**တန်ခိုးကြီးပေ ဦးတေလေ** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
## တန်ခိုးကြီးပေ ဦးတေလေ

ပြည်ရွှေလုံမြေပုံတိုင်းငယ်က၊ ပုံနှိုင်းရန်ဂုမ္ဘန်နတ်ကဲ့သို့၊ ရန်သတ္တရဘယ်သူဆိုဝံ့ပါ၊ ဦးရံခိုသံလိုစူးပါတဲ့၊ ရာထူလွန်ဝန်ထောက်တပါးရယ်က၊ မြှောက်စားကာသားအရာမွေးသူမို့၊ အရေးပိုင်သခင်ကြီးငယ်နှင့်၊ မင်းကြီးတွေ မေတ္တာရောက်သည်မို့၊ ချီးမြောက်တဲ့ ဦးတေလေ။

သူခိုးတွေအကုန်ပေါ်ကြအောင်၊ ဖိုးသူတော်အရောင်ဆောင်လို့၊ အတောင်တောင်ချောင်ပခန်းငယ်နှင့်၊ ဝရမ်းတွေဗန့်ကျီကုန်လို့၊ ဤစေပုံရွှေလုံသို့ဆိုက်ပြန်တော့၊ သူပုန်ကိုအကုန်ပိုက်မိအောင်၊ ယုန်လိုက်ရာဝိုက်ကာဆီးလေသို့၊ တိုက်ကြီးပိုင်ဝန်တော်ထောက်ပြန်ရ၊ လွမ်းလောက်သင့်ပေ။

ဗိလတ်စံထပ်မံကြားပြန်တော့၊ လစားငွေခုနစ်ရာအထိ၊ လွန်သဒ္ဓါမေတ္တာစွဲလို့မို့၊ စစ်လဲတော်အရာပေးပါလိမ့်၊ မုလေးသွယ်စပယ်ပွင့်ကဲ့သို့၊ မွှေးလွင့်တဲ့ထုံဝတ်ရေ၊ ဆွတ်လေပြေပျံ့သင်း။

ဘဝတသက်တွင်ဖြင့်၊ ဆထက်ဆယ်လီပ၊ နယ်ဗန့်ကျီဤရွှေလုံထိ၊ နှစ်မြေခုံဝေပုံကောက်ရတဲ့၊ ဝန်ထောက်တော်တိုက်ပိုင်မင်းငယ်က၊ ကြိုင်ဆင်းစုံငွေနံ့သာနှင့်၊ ကြွေခန္ဓာမြေမရဏာပျော်တဲ့၊ ဆရာတော်သင်္ဂြိုဟ်ပွဲတွင်မှ၊ လက်စွဲကိုင်ဆရာလှငဲ့၊ ကြားကြပြီရက်ရှည်လျားသော်ကြောင့်၊ ငွေပြားရေနှစ်ဆယ်ဖြင့်မ ပေပေါ့၊ ကောင်းစရာအကြောင်း၊ အဌာနရယ်က၊ ပေါင်းပဝါ မောင်းရွာပြချင်လှ၊ ပေါင်းဝကျွန်ရင်း။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် ပေးခဲ့ခြင်း မဟုတ်ပါ။ သင့်တော်မည်ထင်သော ခေါင်းစဉ်ကို ပေးထားခြင်း ဖြစ်သည်။

## ကိုးကား
ဘဲဥပုံစံ ဂလက်ဆီ

**ဘဲဥပုံစံ ဂလက်ဆီ** သည် လုံးဝန်းချောမွေ့သော ဘဲဥပုံစံ ဂလက်ဆီဟုဆိုနိုင်သည်။ ယင်းတို့သည် ခရုပတ်ပုံစံ ဂလက်ဆီများနှင့် မတူဘဲ ကြယ်များသည် ဗဟိုအနီး၌ ကြုံရာကျပန်း လှည့်ပတ်နေကြသည်။ ဘဲဥပုံစံ ဂလက်ဆီဟူသည်ကို အက်ဒွင် ဟပ်ဘယ်၏  *The Realm of the Nebulae* တွင် မူလပထမ ဖော်ပြထားသည်။ 
ဘဲဥပုံစံ ဂလက်ဆီများသည် အဝန်းနီးပါးပုံစံရှိကြပြီး ကြယ်တာရာပေါင်း ၁၀ မီလီယံမှ ၂၀၀ ထရီလီယံအထိ ပါဝင်တတ်သည်။ အက်ဒွင် ဟာဘယ်က ဘဲဥပုံစံ ဂယ်လက်ဆီများသည် ခရုပတ်ပုံစံ ဂလက်ဆီများ အဖြစ် ပြောင်းလဲလာသည်ဟု အဆိုပြုခဲ့သော်လည်း နောက်ပိုင်းတွင် မှားယွင်းကြောင်း တွေ့ရှိခဲ့သည်။ ဘဲဥပုံစံဂဂယ်လက်ဆီများရှိ ကြယ်များသည် ပျမ်းမျှအားဖြင့် ခရုပတ်ပုံစံ ဂလက်ဆီရှိ ကြယ်များထက် သက်တမ်းရင့်ကြယ်များ ဖြစ်ကြသည်။ ယင်းတို့အား ဂလက်ဆီ အစုအပြုံများ၏ အလယ်ဗဟိုတွင် တွေ့ရှိရလေ့ရှိသည်။ နှစ်ဘက်ခုံး ဂလက်ဆီများနှင့် ဘဲဥပုံဂလက်ဆီများသည် ယင်းတို့၏ တည်နေရာနှင့် Hubble sequence အရ စကြဝဠာတွင် အစောဆုံးတည်ရှိသည့် ဂလက်ဆီများဖြစ်ကြသည်။

## ကိုးကား
Asia/Hovd

**Asia/Ulaanbaatar** သည် IANA အချိန်ဇုန် ဒေတာရင်းမြစ်၏ zone.tab ဖိုင်မှ အချိန်ဇုန်၏ အမှတ်လက္ခဏာဖြစ်သည်။ ပါဝင်သော ဒေတာများမှ အောက်ပါအတိုင်းဖြစ်သည်-

 
 
 Asia/Hovd
 

ရည်ညွှန်းအမှတ်မှာ ဟော့ဒ်မြို့(Khovd) ဖြစ်သည်။ 

## လွှမ်းခြုံဧရိယာ 
ထိုအချိန်ဇုန်၏ လွှမ်းခြုံဧရိယာမှာ မွန်ဂိုလီးယားနိုင်ငံ၏ အနောက်ပိုင်း Khovd နှင့် Uvs ပြည်နယ် အစရှိသဖြင့်ဖြစ်သည်။ 

## ကိုးကား
နံပဲဖြူပေါ်လာထွန်း၍

**နံပဲဖြူပေါ်လာထွန်း၍** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## နံပဲဖြူပေါ်လာထွန်း၍

သောသတ္တာ အဋ္ဌာကြုံ၍၊ နဝါကုန် နှစ်ကိုဆိုက်အောင်ပ၊ ဆူလှိုက်ကာ ကမ္ဘာလည်သည့်နှယ်၊ မြန်မာပြည်လူတသင်းရယ်တို့၊ ပူပြင်းကာမနေရသည့်ပြင်၊ မြို့ပြပါကြေးငွေရယ်နှင့်၊ ဆွေးဗိုလ်ထုမသက်သာ။

သက္ကရာဇ်ကူးတွင်မှ၊ နှစ်ဦးအတာခေါ်တော့၊ အလောင်းတော်မဟာသမတငယ်တို့၊ ရာဇရာဇိန္ဒာဟု၊ လာချိန်ခါအမှန်နီးပြီမို့၊ ကြယ်ကြီးတွေ ဂြိုဟ်တာရာတို့၊ ဗဟိုအဇဋာမှာ၊ စိုဖြာလို့လင်းကြတယ်၊ ဝင်းတောက်ရှိန်ဝါ။

နိမိတ်ထူးပုံက၊ ဟိတ်ကြူးကာ ဘွေယံအဇဋာ၌၊ ငွေစန္ဒာစန်းယုန်မင်း တို့ကြွက်မင်းဥဏ္ဏဂူနှင့်၊ ပုံအတူလာ၍ထပ်ပြန်တော့၊ စွန်းဒသ ဤအခါ၊ ပြည်ရွာကငြိမ်း။

သမိုင်းမှတ်ပုံက၊ တိုင်းရပ်မှာဘုရင်တို့၊ ကမ္ဘာတွင်အနိုင်လုကြတော့၊ ဘယ်သူ့ဘယ်အနေနှင့်၊ ဘယ်ပြေဘယ်သူကအုပ်မည်လို့၊ သရုပ်အမှန်ယူရလျှင်၊ နံပဲဖြူပေါ်လာထွန်းသော်ကြောင့်၊ စနေဂြိုဟ်နေခိုတဲ့ ကျွန်းပေမို့၊ နဂါးမြွေကိုဖားတွေက လွှမ်းပေလိမ့်၊ ပြွန်းတသိုက်ထွေး။

## ခက်ဆစ်
၁။ သောသတ္တာအဋ္ဌာ = ၆၊ ၇၊ ၈ ခုနှစ်များ။

၂။ နဝါ = ၉ ခုနှစ်။

၃။ အဇဋာ = ကောင်းကင်။

၄။ စန္ဒာစန်းယုန် = ယုန်တံဆိပ်ရှိသောလမင်း၊ တနင်္လာဂြိုဟ်။

၅။ ကြွက်မင်း = ကြာသတေးဂြိုဟ်။

၆။ ဥဏ္ဏဂူ = တနင်္ဂနွေဂြိုဟ်၊ နေ။

၇။ စွန်းဒသ = ဆယ်ခုစွန်းသောနှစ်။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် နာမည်ပေးခဲ့ခြင်း မဟုတ်ပါ။ သင့်တော်မည်ထင်သော နာမည်ကို ပေးထားခြင်း ဖြစ်သည်။

## ကိုးကား
အထက်ဗဟိုက ကြွက်ဂြိုဟ်

**အထက်ဗဟိုက ကြွက်ဂြိုဟ်** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
ကမ္ဘာအစက မဟာသမတမင်းတို့ စိုးစံတော်မူစဉ် စကြဝဠာတံတိုင်း၌ ဓမ္မတာ အစဉ်ရှိသော လောကီဗေဒင်ကျမ်းများကို ရသေ့ ဆယ်ဦးတို့ ကူးယူခဲ့ကြောင်း၊ ဂြိုဟ်လမ်းတို့ မမှန် ဖောက်ပြန်နေကြောင်း၊ ကြာသပတေးဂြိုဟ်တလုံး ထွန်းလင်းနေကြောင်း စသည်ဖြင့် ဖွဲ့ဆိုထားသော ကြာသပတေးဂြိဟ်ဖွဲ့ သံချို ဖြစ်သည်။

## အထက်ဗဟိုက ကြွက်ဂြိုဟ်

ကမ္ဘာတွင်၊ မဟာသမတရယ်တို့၊ ရဇတငွေရွှေပေရွက်ကယ်နဲ့၊ ခြွေသက်ကာစကြဝဠာနရမ်းတွင်မှ၊ စာတမ်းစဉ်ဓမ္မတာထားခဲ့၊ စိန်သွားချွန်ကညစ်ဖူးရယ်နဲ့၊ ရှေးခါဝယ်ရသေ့ဆယ်ဦးရယ်တို့၊ ကူးယူခဲ့ကျမ်းဗေဒင်။

အကူးမှာဦးသာဝတဲ့၊ အစသည်တွင်ရုံးခဲ့၊ (လ) သုံးဆယ်နောင်တာရှည်၍၊ ဂြိုဟ်စနေမမှန်ပြီဘု၊ လမ်းမညီကြာသပတေးသာပ၊ ပြည်ရေးရာတွေးကာသိနိုင်ဘု၊ နိယဠုံ သီဟဇာနှင့်၊ ကလီကမာ ဖီလာရွေ့သော်ကြောင့်၊ ဂဏန်းမှာစမ်းကာမတွေ့ဘု၊ လမ်းကောက်ကွေ့ဝင်။

မုသိကာ လူ့ရွာကြွက်တွေဘို့၊ အမျက်အလွန်ကြီးသည်ဟု၊ ဖျက်ဆီးကာမိအောင်ဖမ်းရမတဲ့၊ ကြေချမ်းမယ် သည်လိုကိန်းရယ်နဲ့၊ ငြိမ်းမယ်လို့ ဟန်မထင်၊ မြန်ခွင်ရှိနယ်အဝန်း။

အကောက်သည်လိုဉာဏ်နှင့်၊ ဖောက်ပြန်ကာဤလိုပြုချင်တော့၊ ခြောက်ခုကြိမ်မိန်ရာသီက၊ ဒွာဒသီအိပ်နေကြနှင့်၊ မိဿမှာ ရာသီခံလို့၊ (လ) သင်္ကြန်ပြန်မဖြေ့ပြီဘု၊ ဇီဝှာဂြိုဟ် သီဟဇာသို့မွှေ့တာမို့၊ ဟိုရှေ့မေဓုန်သို့ကူးချည်တော့၊ ကြုံဘူးပေါင်သည်အခက်လို့ဖြင့်၊ ကောင်းကင်တွင်မောင်းဆင်တဲ့ ကြွက်ကိုတဲ့၊  မြင်ရက်ပင် မိအောင်မဖမ်းနိုင်ဘု၊ ယောင်ယမ်းကာလူ့ရွာကြွက်တွေဘို့၊ ကြေပျက်ခါမရဏာသို့  ဆုံးရှာကြ၊ ထက်ဗဟိုတွင်၊ စက်ခိုအုံးပေတဲ့၊ မပျက်ပြိုနိုင်၊ ကြွက်ဂြိုဟ်တလုံးရယ်၊ ဘုန်းတောက်လို့ထွန်း။

## ခက်ဆစ်
၁။ ဦးသာဝ = တနင်္ဂနွေ၊ သောကြာ၊ ဗုဒ္ဓဟူးဂြိုဟ်တို့သည် တရာသီတွင် တလသာနေကြ၏။

၂။ နိယဠုံ = နိယထုံ၊ ရှေ့သို့သွားသင့်လျက် မသွားပဲနေရ၌ အချိန်ပို၍ နေခြင်း။

၃။ သီဟဇာ = မသွားသင့်သေးပဲလျက် ရှေ့သို့တိုးတက်ခြင်း။

၄။ ဗျဂ္ဃဇာ = ကျားကဲ့သို့ရှေ့သို့ခုန်လိုက် နောက်သို့ပြန်လိုက်ပြုခြင်း။

၅။ မုသိကာ = ကြွက်။

၆။ ဇီဝှာဂြိုဟ် = ကြာသပတေးဂြိုဟ်။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် နာမည်ပေးခဲ့ခြင်း မဟုတ်ပါ။ သင့်တော်မည်ထင်သော နာမည်ကို ပေးထားခြင်း ဖြစ်သည်။

## ကိုးကား
ဥက္ကာပျံသွား ဒုက္ခပွား

**ဥက္ကာပျံသွား ဒုက္ခပွား** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
၁၂၆၉ ခု၊ တော်သလင်းလဆန်း (၇) ရက် သောကြာနေ့ ညဉ့် (၁၀) နာရီခန့်အချိန်တွင် ကြောက်ခမန်းလန့်ခမန်း ပျံသန်းသော ဥပါကြီး ထွက်ပေါ်လာသည့်အကြာင်းကို ဖွဲ့ဆိုထားသည့် သံချို ဖြစ်သည်။

## ဥက္ကာပျံသွား ဒုက္ခပွား

ငွေတာရာ ဘွေကာသမှာ၊ ဓဇချွန် တံခွန်မြီးနှင့်၊ လွန်ကြီးကျယ်ဥက္ကာ သွားပုံက၊ နဂါးမြွေလိုအဖျားခွေ၍ လွန့်သောကြောင့်၊ များရွံ့ကြစိတ်မလုံ။

မိလိန္ဒာကျမ်းစာက၊ ရဟန္တာ ပုဂ္ဂိုဟ်မြတ်တွေတို့၊ ဆုတ်ကပ်မှာ ဗုဒ္ဓတ္တာဘုရားသို့၊ ဝပ်တွားကာ မညွတ်ကျိုးမည်ကြောင့်၊ နတ်မျိုးစုံလှူပူဇော်ကြအောင်၊  တန်ခိုးတော်အလျှံထွက်လို့၊ ပျံတက်စေဓိဋ္ဌာန်ထားသော်ကြောင့်၊ တရံတခါဈာန်သမာနှင့်သွားသတဲ့၊ အများလူဟူသရွေ့တို့၊ နားစေ့ယူကုန်။

နေမိတ္တကာ ဝိဇ္ဇာမယ အတတ်ကယ်က၊ ကြိတ်လျှပ်ကယ်တဖြာနှင့်၊ ကိတ်မှတ်ပါအတိတ်ကပ်အနာဘို့ထားခဲ့၊ နတ်များပင်မိုဃ်းပေါ်က ပြချေထင့်၊ ကိုးနဝနှစ်အကြုံ၊ ဖြစ်ပျက်ပုံထင်လင်း။

ဖလ်သူရိန်စန်းဣန္ဒု၊ ဘာဏုမဏ္ဍလ၊ ဓဇငွေတာရာနှင့်၊ ညအခါအိပ်မက်ရေးငဲ့ပြင်၊ ငှက်ကြွေးကြော်တဘောင်စနဲတို့၊ ရှောင်လွဲရင် ဖဲကြဉ်တတ်သည်ဟု၊ ပညာပ်ကိုသိရုံမျှတဲ့၊ ကမ္မသကာဖြင်၊ ရဋ္ဌသာဆရာမြတ်က၊ စာစပ်ကာပါဌ်ပါဠိနှင့်၊ ဟတ္ထိပါဇာတ်တွင်ရေးခဲ့၊ စဉ်ရှေးရယ်နမူနာနှင့်၊ သူငါစုံဘူတာ အရင်းပ၊ မကင်းနိုင်လံကဓောမို့၊ ဥက္ကာပျံဒုက္ခာတရားကံဟောပါငဲ့၊ ဗုဒ္ဓသရဏံ နှုတ်လျှာအမှန်စောကြတော့၊ လောတတ်ဘိခြင်း။

## ခက်ဆစ်
၁။ ဘွေကာသ = ဘွေအာကာသ၊ ထက်ကောင်းကင်။

၂။ ဓဇ = တံခွန်။

၃။ ဥက္ကာ = ညဉ့်အခါ တနေရာမှတနေရာသို့ ထွန်းလင်းသော မီးလုံးကြီးတခုသည် ပြောင်းရွေ့သွားတတ်သည်၊ ယင်းကိုဥက္ကာပျံသည် (ဝါ) ဥပါပျံသည်ဟု ဆိုသည်။

၄။ တဘောင် = တံဘောင်၊ အသံကိုနားထောင်၍ နိမိတ်ယူခြင်း။

၅။ စနဲ = စံနည်း၊ အဖြစ်အပျက်ကို စုံစမ်း၍ နိမိတ်ယူခြင်း။

၆။ ဘူတာ = ဘူတ၊ အခြေခံအကြောင်းအရင်း။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် နာမည်ပေးခဲ့ခြင်း မဟုတ်ပါ။ သင့်တော်မည်ထင်သော နာမည်ကို ပေးထားခြင်း ဖြစ်သည်။

## ကိုးကား
ကြယ်တံခွန်ဥက္ကာပေါက်သော်ကြောင့်

**ကြယ်တံခွန်ဥက္ကာပေါက်သော်ကြောင့်** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
၁၂၆၉ ခုနှစ်တွင် ဂဠုန်တည်းဟူသော တနင်္ဂနွေဂြိုဟ်သိဟ်ရာသီမှ ကန်ရာသီသို့အကူးတွင် နေမင်းသည် အထူးသဖြင့် အလျှံပြောင်၍ ဝါခေါင်လဆန်း (၁၀) ရက်နေ့တွင် ကြယ်တံခွန်ထွက်ပြီးလျှင် တော်သလင်းလဆန်း (၇) ရက်သောကြာနေ့မှာလည်း ကြယ်ဥက္ကာပျံကြီး ပျံသန်းသည်။ သို့အတွက် ကပ်ရောဂါ ထပ်မံမဖြစ်ရအောင် ရတနာသုံးပါး မိဘ ဆရာသမားတို့ကို ရိုသေလေးမြတ်စွာ ဆည်းကပ်ပူဇော်ကြရန် ဒါန၊ သီလ အစရှိသော ကုသိုလ်တရားများ အားထုတ်ကြရန် ဖွဲ့ဆိုထားသည့် ရတနာသုံးပါးဆည်းကပ်ရန် သံချို ဖြစ်သည်။

## ကြယ်တံခွန်ဥက္ကာပေါက်သော်ကြောင့်

သက္ကရာဇ် အနှစ်ခြောက်ဆယ့်ကိုးတွင်ပ၊ ခေတ်ဆိုးပုံ ပဒုံပြန်လိမ့်မထင့်၊ ဂဠုန်နံ သိမ်ကန် ဆင်းမှာတဲ့၊ ညချင်းစင် အလျှံပြောင်သည့်၊ လဝါခေါင် ပက္ခလမ်းမှာဖြင့်၊ ဆန်းဆယ်ရက် ကြယ်တံခွန်။

နိမိတ်ကယ် လွန်စွာနှင့်၊ ထောမနာ ဩဘာတောက်နေကြ၊ တောင်မြောက်အရှေ့မှန်းတဲ့ပြင်၊ နောက်လမ်းကို မျှော်ကာငေးသူနှင့်၊ ချင့်တွေးရန် အတန်တန်ပ၊ နောက်ထပ်မံ တော်သလင်းမှာတော့၊ လမင်းပက္ခဆန်းပြန်ခဲ့၊ အစွန်းခုနစ်ရက်တွင်မှ၊ ပေါ်လျက်ပင် အလွန်သာသည့်၊ နေ့သောကြာ ဝါရမိတ်၊ အာဒိစ်ခေါ်ပြဿဒါးပါတဲ့၊ မှတ်သားရန် ကောင်းကင်က ဖြူးသည့်ပြင်၊ ကျော်ကျူးစွာ အမှန်လာ၍၊ ကြယ်ဥက္ကာ − ဖီလာသ်န်းလို့ငယ်၊ မြန်းကြွအလွန်။

များဗိုလ်ခြေသတ္တဝါစု၊ တွေးရှုရန် အဖြာဖြာပ၊ ကပ်ရောဂါ ထပ်မံ၍ဖြစ်ခဲ့လျှင်၊ စိတ်ညစ်ကာ မကြေချမ်းနိုင်ဘု၊ မြန်မာမှာ တခါနွမ်းပြန်တော့မထင့်၊ ညစ်ငြမ်းတွေ့မြန်မာမွန်၊ ကံမချွန်ယိုယွင်း။

သတ္တဝါအစုတ်တို့မှာလှ၊ ဒုဗ္ဘိက္ခန်သတ္တန်ညားသည့်ပြင်၊ အစားအစာပျောက်လို့မို့၊ သေလောက်အောင် မကြုံရစေနှင့်၊ တွေးဆလို့ ကြံစီကာပ၊ စိန္တေယျာမြတ်ဘုရားနှင့်၊ သိကြားကယ်ပါနော်လို့၊ တင်ဆွမ်းတော် အသွယ်သွယ်နှင့်၊ ပန်းစံပယ် ဒေါနဂမုန်းနှင့်၊ ကြက်ရုံးစကဝါနှောက်ပါလို့၊ အံ့လောက်စွာ ခတ္တာဖက်ပါလို့၊ ကရမတ်အထုံလှိုင်၍၊ မြတ်လေးခိုင် ခွာညိုဖူးကိုလ၊ အထူးနော်သဒ္ဓါရွှင်၍၊ ဘုရားတင် ညောင်ရေသွင်းကြတော့၊ လွတ်ကင်းအောင် ပဉ္စသီနှင့်၊ အဋ္ဌင်္ဂီသီလထူးတို့ကို၊ ကြည်နူးစွာ၊ စိတ်သာစောကြမှ၊ ငတ်သောအစာနှင့်၊ ကပ်ရောဂါဘေးရန်ပျောက်လို့မို့၊ သာသနာထိန်ထိန်တောက်မှာကြောင့်၊ ကြယ်ဥက္ကာပေါ်လာပေါက်တာက၊ ကြောက်လောက်အောင် ကိုယ်နေမချုံးကြပါနှင့်၊ သာသနာ ဘာသာအလုံးမှာကွယ်၊ ဘုန်းတောက်ထိန်လင်း။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် နာမည်ပေးခဲ့ခြင်း မဟုတ်ပါ။ သင့်တော်မည်ထင်သော နာမည်ကို ပေးထားခြင်း ဖြစ်သည်။

## ကိုးကား
ပဒေသာမြေမှာ ကျုံးရလိမ့်

**ပဒေသာမြေမှာ ကျုံးရလိမ့်** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
၁၂၇၂ ခုနှစ်တွင် စေတီတော်များ တန်ခိုးတော်ပြ၍ မိုးရွာရေကြီး သစ်သီးများ ဖောက်ပြန်သည်။ ၇၃ ခုနှစ်တွင် စပါးဈေးကောင်း၍ လူအများ ပျော်ရွှင်ကြသည်။ ထိုသို့ ဖြစ်မည်ကို ဆရာကြီးဦးကျော်လှသည် ရဲတွက်ရွာသို့ ရောက်စဉ်က ကြိုတင်ရေးသားခဲ့သဖြင့် လူအများက ချီးကျူးခြင်း ခံရသည်။ ၁၂၇၂ ခုနှစ်၊ တိတ်နိမိတ်ဟော သံချို ဖြစ်သည်။

## ပဒေသာမြေမှာ ကျုံးရလိမ့်

ထောင့်နှစ်ရာလွန်ကြွယ်သည့်၊ ခွန်နစ်ဆယ် နှစ်သွယ်နှစ်တွင်မှ၊ နယ်ရှစ်ခွင်ရွာ အရွာသို့၊ သာသနာ ဝါယာမောနှင့်၊ ပုထိုးဘဂဝေါ်တွေ၊ တန်ခိုးပေါ်ပါလှသော်ကြောင့်၊ မိုးတော်ကအလွန်ရွာ။

ချောင်းမြောင်းရယ် ဆည်ရေဝင်နှင့်၊ လယ်မြေပြင် မဆိုအုံးပြီဘု၊ ဟိုကုန်းပေါ်တောင်တော်ဖျားက၊ စပါးမှာ ဘာသာအောင်လို့၊ တထွာတတောင်အနှံအသီးတွေနှင့်၊ ကြီးကျယ်လှပါ။

ဆင်းရဲသူကျွန်တော်မျိုးတို့၊ မင်းစိုးကို ဘယ်လိုသောမှ၊ မပြောမဆိုသာဘု ကိုယ့်ကြမ္မာ ကိုယ့်တာအကြောင်းပ၊ မင်းပြောင်းလျှင် တိုင်းပြည်မွဲလို့၊ မင်းလဲလျှင် မြို့ရွာပျက်တတ်သတဲ့၊ သို့အတွက်ဆင်ခြင်ရာ၊ ပညာရှိလူခပ်သိမ်း။

ခေတ်သမယငယ်က၊ ဖြစ်ရပုံကြုံလို့ကြားရ၊ ဘယ်ဘုရားရွှေတွေနီလို့၊ ဘယ်စေတီ ရောင်တော်တောက်သည့်ပြင်၊ ဘယ်ရှောက်ပင် မာလကာသီးသတဲ့၊ ဉာဏ်ကြီးသူဆင်ခြင်အုံးကြတော့၊ ကပ်သုံးထွေ ရှောင်ကာရှားတဲ့အောင်၊ ဘုရားကိုကြည်ညိုစွာနှင့်၊ တရားဘဝနာ ပွားကာလစ်လျှင်ဖြင့်၊ ဂေါအဇ္ဇာ မထေရ်ပျံနှင့်၊ ပြည်ပုဂံ စည်ပြန်တုန်းကဲ့သို့၊ ပဒေသာ ကြွေလာအုံးလို့၊ ငွေအသပြာတွေမြေမှာကျုံးရလိမ့်၊ သုံးခုနှစ်ကျိန်း။

## ခက်ဆစ်
၁။ ဝါယာမော် = ဝါယမ၊ လုလ္လဝီရိယ စိုက်ထုတ်ခြင်း။

၂။ ဘဂဝေါ် = ဘဂဝါကို ကာရန်ငံ့၍ ဆိုခြင်း၊ မြတ်စွာဘုရား။

၃။ ဂေါအဇ္ဇာ = ရှင်အဇ္ဇဂေါဏ အမည်ရှိသော မထေရ်၊ ပုဂံခေတ်က ဝိဇ္ဇာဖြစ်သွားသူ။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် နာမည်ပေးခဲ့ခြင်း မဟုတ်ပါ။ သင့်တော်မည်ထင်သော နာမည်ကို ပေးထားခြင်း ဖြစ်သည်။

## ကိုးကား
ဆိုးစရာတိုးသာ၍ ဖြစ်တတ်သတဲ့

**ဆိုးစရာတိုးသာ၍ ဖြစ်တတ်သတဲ့** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
၁၂၆၇ − ၆၈ ခုနှစ် နှင့် ၁၂၆၉ ခုနှစ်များအတွက် အထက်က ဖြစ်ပျက်ခဲ့ဖူးသော ရာဇဝင်အကိုးအကားများပြ၍ ဦးကျော်လှအထူးဖွဲ့ဆိုသီကုံးသော ခွန် ရှစ် ကိုး နှစ်များဖွဲ့ သံချို ဖြစ်သည်။

## ဆိုးစရာတိုးသာ၍ ဖြစ်တတ်သတဲ့

ထောင်ရာဆယ် ရှစ်ဂဏန်းတွင်မှ၊ ညစ်ငြမ်းစွာ ပရမ်းပတာဖြစ်ခဲ့၊ ဆန်းစစ်ခါပြန်လို့တွက်လိုက်လျှင်၊ စပါးဆန် စားရန်ခက်မည့်ပြင်၊ အများကံကို တရာဉာဏ်နှင့် တွက်ကြတော့၊ ဒါးလှံချက်မလွတ်ချေ။

ကိုးဆယ်ကျော် ကိုးဆယ်ရှစ်မှလ၊ လယ်မဇ္ဈေသည်နှစ်ခု၊ မယ်နုတောင်ညာပျော်နှင့်၊ ဘကြီးတော် ကုန်းဘောင်မင်းရယ်တို့၊ နောင်ရင်းညီ စစ်အထိုးတွင်မှ၊ ခေတ်ဆိုးပုံမြို့တကာကြောက်ကြရ၊ ထိုနောက်တခါပေါ်တဲ့၊ နှစ်ရာကျော် ရှစ်အစွန်းတွင်ဖြင့်၊ ကုန်းဘောင်မှာ ဘုန်းရောင်နွမ်းခဲ့၊ တောင်နန်းတည်အမွေခံ၍၊ ပြည်ပုဂံအမြစ်ရင်းပေမို့၊ ရှစ်စင်းပြိုင်ထီးဖြူလှစ်၊ မင်းဖြစ်ခဲ့ပေ။

တစ်တဆယ် ရှစ်သွယ်မြောက်တော့၊ အနောက်မှာ ကြည်ရောင်မီးရယ်တို့၊ ပြည်ကြီး လောင်ကမန်းပါ့၊ တောင်နန်းမှာ ပဟိုရ်ထူ၍ခခဲ့၊ ပုရပြည် တည်အဟောင်းငယ်က၊ ရွှေ့ပြောင်းကာ ပြည်ပျက်ငြားသော်ကြောင့်၊ အစားအစာကွယ်တဲပြင်၊ ခုနှစ်ဆယ် ရှစ်အစွန်း၊ မြင်ကွန်းရန်မငြိမ်းခဲ့၊ ပတိမ်းမှာ စစ်မအေးလို့၊ နှစ်လေးဆယ်ခုနစ်စွန်း၊ လွန်လွန်းစွာ၊ တချီလောပုံက၊ သီပေါစံ နေနွယ်မြစ်တို့၊ မထိန်းနိုင် ဒယိမ်းဒယိုင်ဖြစ်ပြန်ရ၊ ကိန်းရှစ်ကြောင့် ကမ္ဘာဝေ၊ သတ္တဝါတွေ ညစ်ငြူး။

၁၂၆၈ မှာတော့၊ လူစစ်သည်မဆိုထားနှင့်တော့၊ သိကြားဣန္ဒုရာဇ်ကယ်က၊ နတ်စစ်သည် ဗိုလ်ခြေနှင့် ရောက်သော်လဲ၊ အမြောက်တွေ စိန်တွေဗုံးငယ်နှင့်၊ ဘိလပ်စံတပ်ခံလို့ မှုန်းနိုင်ငဲ့၊ ကံဘုန်းရှိန် သမ္ဘာကြီးပေမဲ့၊ ကာဆီးနိုင်ပါ့မလားရယ်လို့၊ ဗျာများကာ စိတ်မှာညစ်မိတော့၊ အမျိုးတရာလူ တိုးကာချစ်ကြပါ့၊ ပုထိုးဘဂဝါဂူ ကိုးရာမလဲမလစ်ကြနှင့်၊ ဆိုးစရာနမူ တိုးသာ၍ ဖြစ်တတ်သတဲ့၊ ကိုးရှစ်အကူး။

## ခက်ဆစ်
၁။ ၁၁၉၈ − ၉၉ = ဘကြီးတော်နှင့် သာယာဝတီမင်းတို့ ထီးနန်းလုပွဲ ဖြစ်ခဲ့၏။

၂။ ၁၂၀၈ − ၀၉ = ပြည်မင်းသား ပုန်ကန်မှု ဖြစ်ခဲ့၏။

၃။ ၁၂၂၈ − ၂၉ = မြင်းကွန်းမင်းသား ပုန်ကန်၍ အိမ်ရှေ့စံကနောင်မင်းသားကြီး ကျဆုံးခဲ့၏။

၄။ ၁၂၄၇ = သီပေါမင်းအား အင်္ဂလိပ်တို့ ဖမ်းဆီးသွားခဲ့၏။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် နာမည်ပေးခဲ့ခြင်း မဟုတ်ပါ။ သင့်တော်မည်ထင်သော နာမည်ကို ပေးထားခြင်း ဖြစ်သည်။

## ကိုးကား
စနေကြယ်နေကွယ် မိုက်ပါလိမ့်

**စနေကြယ်နေကွယ် မိုက်ပါလိမ့်** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
၁၂၆၉ ခုနှစ် ဂြိုဟ်အသွားအလာတို၏ အကျိုးအပြစ်တို့ကို စိစစ်၍၊ စနေကြယ် နေကွယ်မည့်အကြောင်း ဖွဲ့ဆိုအပ်သော ဆေးတံတို ၆၉ တဘောင်သံချို ဖြစ်သည်။

## စနေကြယ်နေကွယ် မိုက်ပါလိမ့်

မန္တလာဇေယျဘုံနှိုက်၊ နေနှစ်စုံ ရောင်ဟုန်ပခဲ့လျှင်၊ မှောင်ကျလာ လကွက်ရက်ကဲ့သို့၊ နွယ်ဆက်မှန် မြန်မာမျိုးတို့ကို၊ အရိုးကို အရွက်ဖုံးသော်ကြောင့်၊ ဆုံးရလျက် လွန်နစ်နာ။

နန်းတည်ရာ မန်းပြည်သားတွေဘို့၊ စကားအလွန်ကြွယ်၍၊ အလွဲရယ် အချော်ချော်နှင့်၊ သူမလျော် လူပေါ်မိုးခိုက်မို့၊ ညှိုးလိုက်လှပါ။

နတ်စက်ရောင်ဆရာတော်နှင့်၊ ပုဏ္ဏားကျော် ဇာဂရုတို့၊ ၉ − ခုသွယ် −ခြောက်ဆယ်သက္ကရာဇ်မှာတော့၊ အသစ်သာသနာမို့၊ ဒါယကာ နရာ့ဖျားကိုလ၊ သိကြားပါကူညီ၍၊ မြို့တည်မည် တဘောင်သိုက်ရယ်နှင့်၊ တွက်လိုက်လျှင် တယ်မလိုဘု၊ ကိုယ့်ကိုယ်ကိုဘာပ၊ ကိုယ့်တာကိုယ်သာချုပ်ကြတော့၊ ကိန်းဗုဒ္ဓလောင်းရာဇာ၊ ပေါ်လာလိမ့်မလွဲ။

ချမ်းသာရန် မြတ်လောင်းတော်အခြေမှန်တဲ့၊ မင်းဝေဿန်အခေါင်စစ်မှာဖြင့်၊ နှစ်နှစ်ကျော်ကျော်လိုတော့၊ တရားကိုယ်ကျင့်သီလရယ်နှင့်၊ ဒါနလက်ကိုင်ထားကြမှ၊ ဘုရားရှင်သာသနာ၌၊ ဒါယကာ ကြာကြာဖြင့် မဝေးပြီဘု၊ ဆေးတံတို (၆၉)၊ တေးရိုးတဘောင်သံနှင့်၊ နှစ်စောင်မှန် − ၂ − ဘန်သိုက်ရယ်က၊ သောနဝါ ကောဇာဆိုက်လျှင်ဖြင့်၊ စနေကြယ် နေကွယ်လို့ မိုက်ပါလိမ့်၊ ကိန်းဆိုက်မဲ့ပွဲ။

### မူကွဲ 

မန္တလာ ဇေယျဘုံက၊ နေနှစ်စုံ အရောင်ပခဲ့လျှင်၊ မှောင်ကျကာ လကွယ်ရက်ကဲ့သို့၊ ကွယ်ပျက်ပြန် မြန်လူမျိုးတို့၊ အရိုးကို အရွက်ဖုံးသော်ကြောင့်၊ ရှုံးရချက်အမှုနာ။
တပြည်လာ တရပ်သားတို့၊ တရားနာ အသိနဲသော်ကြောင့်၊ အမှားကို ဖိ၍ဖိ၍ကဲခဲ့၊ အလွဲချော်ချော်နှင့်၊ မသူတော် လူပေါ်ပေါင်းတာကြောင့်၊ စောင်းခဲ့ပေါ့ စာရိတ္တာ။

နတ်စက်ရောင် ဆရာတော်နှင့်၊ ပုဏ္ဏားကျော်ဇာဂရုတို့က၊ ကိုး ခု ရောက် ခြောက်ဆယ်မှာ၊ သာသနာမြတ်ထီး။

တရာဇာ ဒါယကာနရဖျားကိုလ၊ သိကြားပါကူညီ၍၊ မြို့တည်မည်တဘောင်သိုက်ကယ်နှင့်၊ တွက်လိုက်လျှင်တယ်မကွာဘု၊ နယ်နဂရာ၊  မြန်မာအေးစေဘို့၊ ဆေးတံကို ခြောက်ဆယ်ကိုး၊ တေးရိုးကတဘောင်သံနှင့်၊ နှစ်စောင်မှန် ယခင်သိုက်ကယ်က၊ သောနုဝါ ကောဇာဆိုက်ခဲ့လျှင်၊ စနေကြယ်ကို နေကွယ်လို့ မိုက်ပါလိမ့်မကွယ်၊ ကိန်းကြုံဆိုက်နိုး။

## ခက်ဆစ်
# မန္တလာ = မန္တလေးနေပြည်တော်။
# ဇေယျာတုံ = ဇေယျဘူတိ (ဝါ) အောင်မြေ။
# နေနှစ်စုံ = မင်းမိဖုရားနှစ်ပါး။
# စာရိတ္တ = ကိုယ်ကျင့်တရား။
# တရာဇာ = တဦးတည်းသောမင်း။
# နရဖျား = လူတို့၏ အထွတ်အထိပ်ဖျားဖြစ်သောမင်း။
# နဂရာ = မြို့။
# သောနဝါ = ၁၂၆၉ ခုနှစ်ကို ဆိုလိုသည်။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် နာမည်ပေးခဲ့ခြင်း မဟုတ်ပါ။ သင့်တော်မည်ထင်သော နာမည်ကို ပေးထားခြင်း ဖြစ်သည်။

## ကိုးကား
အမ်ပီယာ

**အမ်ပီယာ** () ဆိုသည်မှာ လျှပ်စီးအားဆိုင်ရာ ရူပဗေဒဘာသာရပ်တွင် လျှပ်စစ်ဓာတ်အား စီးဆင်းနှုန်း တိုင်းတာဖော်ပြသည့် ယူနစ်အသုံးအနှုန်းတစ်ခုဖြစ်ပြီး လျှပ်စီးလမ်းကြောင်းတစ်ခုပေါ်ရှိ ကန့်လန့်ဖြတ် ဧရိယာသတ်မှတ်ချက် တစ်နေရာအား တစ်စက္ကန့်အချိန်အတောအတွင်း ဖြတ်သန်းစီးဆင်းသွားခဲ့သော အီလက်ထရွန် အရေအတွက် (အငယ်ဆုံး လျှပ်စစ်ဓာတ်သတ္တိ ယူနစ်ကလေးများ အရေအတွက်) ကို ဖော်ပြခြင်းဟုလည်း နားလည်နိုင်သည်။ မျက်မှောက်ခေတ် ရူပဗေဒဆိုင်ရာပညာရပ်များနှင့် လျှပ်စစ်ဓာတ်အားနှင့်သက်ဆိုင်သော ပညာရပ်များအကြားတွင်သာမက အများပြည်သူအချို့ပင် သိနားလည် သုံးစွဲလျက် ရှိသော လျှပ်စီးကြောင်း အမ်ပီယာ ဟူသည့် ဝေါဟာရသည် အင်ဒရီး မယ်ရီ အမ်ပီယာအား ဂုဏ်ပြု မှည့်ခေါ်ထားခြင်းပင်ဖြစ်သည်။ 

1820 တွင် ဒိန်းမတ်ပြည်မှ တက္ကသိုလ် ပါမောက္ခကြီး ဟန်ဩစတက် ( Hans Oersted ) သည် အီတလီနိုင်ငံသား တက္ကသိုလ် ပါမောက္ခကြီး ဖြစ်သည့် အလက်ဇန္ဒရို ဗိုလ်လတာ ( Alexandero Volta ) ၏ ဓာတုဗေဒ Battery အိုးအကြောင်းကို ရှင်းပြနေစဉ် မမျှော်လင့်သည့် ထူးခြားသော အဖြစ်တခုကို အံဩစွာ တွေ့ရှိခဲ့ရပါတယ် ။ ယင်းမှာ သံလိုက်အိမ်မြှောင်ငယ်တခုသည် မထင်မှတ်ပဲ လျှပ်စစ်စီးနေသော ဝါယာကြိုးအောက်သို့ ရောက်ရှိနေခဲ့ပါတယ် ထူးခြားမှမှာ သံလိုက်အိမ်မြှောင်ငယ်သည် ကမ္ဘာ့ မြောက်နှင့် တောင် ဝင်ရိုးစွန်းများ ဘက်သို့လှည့်နေရမယ့် အစား ဝါယာကြိုးငယ်နှင့် မျဉ်းပြိုင် တန်းနေသည်ကို တွေ့ခဲ့ရပါတယ် ။ သံလိုက်အိမ်မြှောင်ပေါ်ရှိ ဝါယာကြိုးသည် ဗိုလ်လတာ၏ လျှပ်စစ် Battery နှင့် ဆက်သွယ်ထားသည့်အတွတ် ဓာတ်အားစီးဆင်းလျက်ရှိနေပါတယ် ဓာတ်အားစီးဆင်းနေသည့်ဝါယာကြိုးတလျှောက်တွင် သံလိုက်စက်ကွင်းဖြစ်ပေါ်နေ၍ ယင်းသံလိုက်စက်ကွင်း၏ လွှမ်းမိုးမှု့ကြောင့် သံလိုက်အိမ်မြှောင်သည်လည်း ဝါယာကြိုးငယ်နှင့် မျဉ်းပြိုင်ဖြစ်နေခြင်းပါ။ သို့သော် ဟတ်ဩစတတ်သည် မိမိတွေ့ရှိမှု့အပေါ် မည်သို့ အဓိပ္ပာယ်ဆောင်သည်၊ မည်သည့် အတွတ်ကြောင့်ဖြစ်သည်ကို တွေးခေါ်နိုင်ခြင်းမရှိခဲ့သော်လည်း သိပ္ပံလောက တခုလုံးကို အသိပေးခဲ့ပါတယ် ။  

နောင် ၁၁ နှစ် ကြာပြီးနောက် ပြင်သစ် ရူပဗေဒပညာရှင် ( 1777 - 1838 ) Andre Ampere သည် ဟန်ဩစတတ်၏ တွေ့ရှိချက်ကို သုတေသနလုပ်၍ ကြိုးပမ်းခဲ့ပြီး ဝါယာကြိုး တပင်ကို ခွေပြီး ဝါယာခွေ၏ အလယ်တွင် အပ်တချောင်းကို သွင်းထားပါတယ် ဝါယာကြိုးကို လျှပ်စစ်ဓာတ်လွှတ်ပေးသည့်အခါတွင် မကြုံဖူးသော အင်အားကောင်းသည့် သံလိုက်ကိုရရှိကြောင်းတွေ့ခဲ့ရပါတယ် Andre Ampere သည် လျှပ်စစ်သံလိုက်ကို ပထမဆုံး ဖန်တီးလိုက်ခြင်းဖြစ်ပါတယ် ဝါယာကြိုး၏ ပတ်ဝန်းကျင်တွင် ရှိသော သံလိုက်စက်ကွင်းနယ်ပယ်သည် ဝါယာကြိုးကို ဝိုင်းထားသည့် စက်ကွင်းဖြစ်သည့်အကြောင်းကို ပထမဆုံး စတင်တွေ့ရှိသူပင် ဖြစ်ပါတယ် သူ့ကို ဂုဏ်ပြူသောအားဖြင့် လျှပ်စီးကြောင်း Electron ဖြတ်သန်းစီးဆင်းမှု့ ကို Ampere ( အမ်ပီယာ ) ဟုခေါ်ဆိုထားခြင်းပင်ဖြစ်ပါတယ် ။  

1 Ampere = အမှတ်တခုအတွင်း Electron အလုံးရေစီးဆင်းမှု့ 6.24 x 10^ 18

## လျှပ်စစ်သင်္ကေတ
အမ်ပီယာကို (I) သို့မဟုတ် (Anp) ဟုသတ်မှတ်သည်။
အုမ်း

**အုမ်း** (; သင်္ကေတ Ω) သည် လျှပ်စစ်ဓာတ်ခုခံအား ယူနစ်အတိုင်းအတာ ဖြစ်ပြီး ဂျာမန်ရူပဗေဒပညာရှင် ဂျော့ ဆိုင်မွန် အုမ်း ကို အစွဲပြုကာ အမည်ပေးထားခြင်း ဖြစ်သည်။
ဝပ်

**ဝပ်** (; သင်္ကေတ **W**) သည် ဗို့အား (Volt) နှင့် အမ်ပီယာ (Ampere) မြှောက်၍ ရသောကိန်း၊  သို့မဟုတ် ဖယောင်းတိုင် မီးလင်းအား ဖြစ်သည်။ ၁ ဝပ်သည် 1&nbsp;kg⋅m2⋅s−3 နှင့် ညီမျှသည်။ 

## ကိုးကား
အမှတ်(၃)လေကြောင်းရန်ကာကွယ်ရေး စစ်ဆင်ရေးကွပ်ကဲမှုဌာနချုပ်

**အမှတ်(၃)လေကြောင်းရန်ကာကွယ်ရေး စစ်ဆင်ရေးကွပ်ကဲမှုဌာနချုပ်**သည် ရှမ်းပြည်နယ်၊ လွိုင်လင်မြို့နယ်အတွင်း အခြေစိုက်ပြီး လက်အောက်ခံ လေကြောင်းရန် ကာကွယ်ရေးတပ်ရင်းများကို ရှမ်းပြည်နယ်အတွင်း ဖြန့်ခွဲထားရှိသည်။ လက်ရှိ ဌာနချုပ်မှူးမှာ ဗိုလ်မှူးချုပ် အောင်ဌေး (ဗိုလ်လောင်းသင်တန်းအပတ်စဉ်-၈၁) ဖြစ်သည်။

စစ်ဆင်ရေးကွပ်ကဲမှုဌာနချုပ် ၀၃